title: Direttiva tal-Kummissjoni 2009/129/KE tad- 9 ta’ Ottubru 2009 li temenda d-Direttiva tal-Kunsill 76/768/KEE li tikkonċerna l-prodotti kożmetiċi għall-għanijiet li tadatta l-Anness III magħha minħabba progress tekniku (Test b’relevanza għaż-ŻEE)

text:
               10.10.2009

               MT

               Il-Ġurnal Uffiċjali tal-Unjoni Ewropea

               L 267/18

         DIRETTIVA TAL-KUMMISSJONI 2009/129/KE
   tad-9 ta’ Ottubru 2009
   li temenda d-Direttiva tal-Kunsill 76/768/KEE li tikkonċerna l-prodotti kożmetiċi għall-għanijiet li tadatta l-Anness III magħha minħabba progress tekniku
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 76/768/KEE tas-27 ta’ Lulju 1976 dwar l-approssimazzjoni tal-liġijiet tal-Istati Membri li għandhom x’jaqsmu mal-prodotti kożmetiċi (1), u b’mod partikulari l-Artikolu 8(2) tagħha,
   Wara konsultazzjoni mal-Kumitat Xjentifiku dwar il-Prodotti tal-Konsumatur,
   Billi:

               (1)

               Il-komposti li fihom il-fluworin fil-preżent huma rregolati taħt in-numri ta’ referenza 26 sa 43, u n-numri ta’ referenza 47 sa 56 fil-Parti 1 tal-Anness III tad-Direttiva 76/768/KEE. Il-konċentrazzjoni massima awtorizzata tagħhom f’toothpastes tirreferi għall-kontenut tal-fluworin elementali (0,15 % ikkulkulat bħala F, jiġifieri 1 500 ppm).

               (2)

               Il-Kumitat Xjentifiku dwar il-Prodotti tal-Konsumatur, li postu ttieħed mill-Kumitat Xjentifiku dwar is-Sikurezza tal-Konsumatur (minn hawn ‘il quddiem “SCCS”) (2), fl-opinjoni tiegħu SCCP/0882/08 iddikjara li l-konċentrazzjoni massima permessa ta’ fluworidu ta’ 0,15 % (1 500 F- ppm) ma tqajjimx dubju dwar is-sikurezza meta jużawha t-tfal taħt is-sitt snin, fuq il-bażi tal-evidenza xjentifika disponibbli. Id-dejta użata kienet iġġenerata minn studji primarjament fuq il-fluworidu tas-sodju.

               (3)

               Fuq il-bażi tal-konklużjonijiet xjentifiċi tal-SCCS, id-Direttiva tal-Kummissjoni 2007/53/KE tad-29 ta’ Awwissu 2007 li temenda d-Direttiva tal-Kunsill 76/768/KEE dwar il-prodotti kożmetiċi għall-għanijiet tal-adattament tal-Anness III magħha minħabba progress tekniku (3) introduċiet rekwiżit ta’ twissija għall-komposti rregolati li fihom il-fluworin li għandha tiġi stampata fuq it-tikketta tat-toothpastes li fihom il-fluworidu. Dan ir-rekwiżit jirreferi għall-kontenut tal-fluworidu minflok il-fluworin elementali. Bħala riżultat, mhux il-komposti kollha li fihom il-fluworin li qegħdin fil-lista tal-Parti 1 tal-Anness III tad-Direttiva 76/768/KEE kienu koperti bir-rekwiżit introdott tal-ittikkkettjar.

               (4)

               Fuq talba tal-Kummissjoni, l-SCCS ikkjarifika li fl-opinjonijiet SCCNFP/0653/03 u SCCP/0882/05, kienet inġibdet l-attenzjoni li estrapolazzjoni ta’ komposti oħra li fihom il-fluworin imniżżla fil-lista fil-Parti 1 tal-Anness III tad-Direttiva 76/768/KEE tista’ ssir biss fir-rigward tal-fluworiżi. Madankollu, għall-iskopijiet tar-referenza għall-komposti li fihom il-fluworin fil-Parti 1 tal-Anness III tad-Direttiva 76/768/KEE, introdotta bid-Direttiva 2007/53/KE, l-SCCS ikkunsidra li t-termini “fluworin” u “fluworidu” kienu ekwivalenti u li tista’ tintuża waħda flok l-oħra.

               (5)

               Biex tiġi żgurata ċ-ċertezza legali, huwa meħtieġ li wieħed jiċċara li r-rekwiżit tal-ittikkettjar jirreferi għall-għoxrin kompost kollha li fihom il-fluworidu mniżżla fil-lista fil-Parti 1 tal-Anness III tad-Direttiva 76/768/KEE, u mhux biss għal dawk li fihom il-fluworidu.

               (6)

               Għaldaqstant, il-kundizzjoni għall-ittikkettjar li għandha tkun stampata fuq it-tikketta tat-toothpastes li fihom il-komposti tal-fluworin imniżżla fil-lista fil-Parti 1 tal-Anness III tad-Direttiva 76/768/KEE għandha tirreferi għall-kontenut tal-fluworin minflok tal-fluworidu. Id-Direttiva 76/768/KEE għandha għalhekk tiġi emendata skont dan.

               (7)

               Sabiex ikun hemm tranżizzjoni bla skossi, l-Istati Membri m’għandhomx jipprojbixxu l-kummerċjalizzazzjoni ta’ prodotti li jikkonformaw ma’ din id-Direttiva qabel id-data tal-applikazzjoni tagħha.

               (8)

               Il-miżuri previsti f’din id-Direttiva huma skont l-opinjoni tal-Kumitat Permanenti dwar il-Prodotti Kożmetiċi,

         ADOTTAT DIN ID-DIRETTIVA:
   Artikolu 1
   L-Anness III tad-Direttiva 76/768/KEE hu emendat skont l-Anness ta’ din id-Direttiva.
   Artikolu 2
   1.   L-Istati Membri għandhom jadottaw u jippubblikaw, sa mhux aktar tard mill-15 ta’ April 2010, il-liġijiet, ir-regolamenti u d-dispożizzjonijiet amministrattivi meħtieġa biex ikunu konformi ma’ din id-Direttiva. Huma għandhom jikkomunikaw minnufih lill-Kummissjoni t-test ta’ dawn id-dispożizzjonijiet.
   Huma għandhom japplikaw dawk id-dispożizzjonijiet mill-15 ta’ Ottubru 2010.
   Meta l-Istati Membri jadottaw dawn id-dispożizzjonijiet, dawn għandhom ikollhom referenza għal din id-Direttiva, jew inkella għandhom ikunu akkumpanjati b’referenza bħal din fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir tali referenza.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert minn din id-Direttiva.
   Artikolu 3
   L-Istati Membri ma għandhomx jipprojbixxu l-kummerċjalizzazzjoni ta’ toothpaste bit-tikketta li tkun konformi mad-dispożizzjonijiet li jittrasponu din id-Direttiva qabel id-data stipulata fit-tieni sottoparagrafu tal-Artikolu 2(1).
   Artikolu 4
   Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
   Artikolu 5
   Din id-Direttiva hija indirizzata lill-Istati Membri.

      Magħmul fi Brussell, id-9 ta’ Ottubru 2009.

            Għall-Kummissjoni

         Günter VERHEUGEN

            Viċi President

      (1)  ĠU L 262, 27.9.1976, p. 169.

      (2)  L-isem tal-kumitat ġie mibdul bid-Deċiżjoni tal-Kummissjoni 2008/721/KE (ĠU L 241, 10.9.2008, p. 21).

      (3)  ĠU L 226, 30.8.2007, p. 19.

      ANNESS
      Fil-kolonna “f” li tikkorrispondi man-numri ta’ referenza 26 sa 43, 47 u 56 tal-Parti 1 tal-Anness III tad-Direttiva 76/768/KEE, it-test ta’ wara l-ewwel sentenza huwa mibdul bis-sentenzi li ġejjin:

         “Għal toothpastes b’komposti li fihom fluworin b’konċentrazzjoni ta’ bejn 0,1 sa 0,15 % ikkalkulata bħala F, sakemm mhux diġà ttikkettjati b’kontraindikazzjonijiet għat-tfal (pereżempju ‘għall-użu mill-adulti biss’), l-ittikkettjar li ġej huwa obbligatorju:
         ‘Tfal ta’ 6 snin jew iżgħar: Uża ammont daqs piżella għal tindif taħt superviżjoni biex jitnaqqas kemm jista’ jkun l-ammont li jista’ jinbela’. Jekk tieħu wkoll il-fluworidu minn sorsi oħra kkonsulta dentist jew tabib.’ ”


title: Direttiva tal-Kummissjoni 2004/99/KE ta' l- 1 ta' Ottubru 2004 li temenda d-Direttiva tal-Kunsill 91/414/KEE biex tinkludi l- acetamiprid u t- thiacloprid bħala sustanzi attivi Test b’rilevanza għaż-ŻEE.

text:
               5.7.2006

               MT

               Il-Ġurnal Uffiċjali ta' l-Unjoni Ewropea

               226

         DIRETTIVA TAL-KUMMISSJONI 2004/99/KE
   ta' l-1 ta' Ottubru 2004
   li temenda d-Direttiva tal-Kunsill 91/414/KEE biex tinkludi l-acetamiprid u t-thiacloprid bħala sustanzi attivi
   (Test b’rilevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 li tikkonċerna t-tpoġġija fis-suq ta’ prodotti għall-protezzjoni tal-pjanti (1), u b’mod partikolari l-Artikolu 6(1) tagħha,
   Billi:

               (1)

               Skond l-Artikolu 6 (2) tad-Direttiva 91/414/KEE il-Greċja rċeviet fit-22 ta’ Ottubru 1999 applikazzjoni min-Nisso Chemical Europe GmbH għall-inklużjoni f’Anness I tad-Direttiva 91/414/KEE tas-sustanza attiva acetamiprid. Id-Deċiżjoni tal-Kummissjoni 2000/390/KE (2) ikkonfermat li l-inkartament kien “komplut” fis-sens li seta’ jitqies bħala li jissodisfa, fil-prinċipju, ir-rekwiżiti ta’ data u informazzjoni ta’ Annessi II u III tad-Direttiva 91/414/KEE.

               (2)

               Ir-Renju Unit irċieva applikazzjoni skond l-Artikolu 6 (2) tad-Direttiva 91/414/KEE fil-11 ta’ Settembru 1998 mill-Bayer Plc. (illum Bayer CropScience AG) li tikkonċerna t-thiacloprid. Id-Deċiżjoni tal-Kummissjoni 2000/181/KE (3) ikkonfermat li l-inkartament kien “komplut” fis-sens li seta’ jitqies bħala li jissodisfa, fil-prinċipju, ir-rekwiżiti ta’ data u informazzjoni ta’ Annessi II u III tad-Direttiva 91/414/KEE.

               (3)

               Għal dawk is-sustanzi attivi, l-effetti fuq is-saħħa tal-bniedem u fuq l-ambjent ġew evalwati, skond id-dispożizzjonijiet ta’ Artikolu 6 (2) u (4) tad-Direttiva 91/414/KEE, għall-użi proposti mill-applikanti. L-Istati Membri maħtura bħala relaturi ressqu abbozz ta’ rapporti ta’ evalwazzjoni lill-Kummissjoni li jikkonċernaw is-sustanzi fid-19 ta’ Marzu 2001 (acetamiprid) u fit-22 ta’ Novembru 2000 (thiacloprid).

               (4)

               L-abbozz ta’ rapporti ta’ evalwazzjoni ġew riċevuti mill-Istati Membri u mill-Kummissjoni fi ħdan il-Kumitat Permanenti dwar il-Katina ta’ l-Ikel u s-Saħħa ta’ l-Annimali. Ir-reviżjoni kienet finalizzata fid-29 ta’ Ġunju 2004 fil-format ta’ rapporti ta’ reviżjoni tal-Kummissjoni għall-acetamiprid u thiacloprid.

               (5)

               Ir-reviżjoni ta’ l-acetamiprid u t-thiacloprid ma wasslitx għal xi kwistjonijiet jew preokkupazzjonijiet, li kieku kienu jitolbu konsultazzjoni tal-Kumitat Xjentifiku tal-Pjanti.

               (6)

               Mill-eżamijiet varjati deher li l-prodotti għall-protezzjoni tal-pjanti li fihom is-sustanzi attivi konċernati jistgħu jissodisfaw, b’mod ġenerali, ir-rekwiżiti mniżżla f’Artikolu 5(1) (a) u (b) u Artikolu 5(3) tad-Direttiva 91/414/KEE, b’mod partikolari fir-rigward ta’ l-użi li kienu eżaminati u dettaljati fir-rapport ta’ reviżjoni tal-Kummissjoni. Huwa għalhekk xieraq li l-acetamiprid u t-thiacloprid jiġu inklużi f’Anness I ta’ dik id-Direttiva, sabiex ikun assigurat li fl-Istati Membri kollha tkun tista’ tingħata l-awtorizzazzjoni għall-prodotti għall-protezzjoni tal-pjanti li jkun fihom dawn is-sustanzi attivi skond id-dispożizzjonijiet ta’ dik id-Direttiva.

               (7)

               Wara l-inklużjoni ta’ l-acetamiprid u t-thiacloprid f’Anness I tad-Direttiva 91/414/KEE, l-Istati Membri għandhom jingħataw perijodu raġjonevoli biex jimplimentaw id-dispożizzjonijiet ta’ dik id-Direttiva fir-rigward tal-prodotti għall-protezzjoni tal-pjanti li jkun fihom dawk is-sustanzi u b’mod partikolari biex jirrevedu l-awtorizzazzjonijiet proviżorji eżistenti u, biex sa l-aħħar ta’ dan il-perjodu l-iktar tard, jibdlu dawk l-awtorizzazzjonijiet f’awtorizzazzjonijiet sħaħ, biex jemendawhom jew jirtirawhom skond dik id-Direttiva 91/414/KEE.

               (8)

               Huwa għalhekk xieraq li tiġi emendata d-Direttiva 91/414/KEE skond dan.

               (9)

               Il-miżuri msemmija f’din id-Direttiva huma skond l-opinjoni tal-Kumitat Permanenti dwar il-Katina ta’ l-Ikel u s-Saħħa ta’ l-Annimali,

         ADOTTAT DIN ID-DIRETTIVA:
   Artikolu 1
   L-Anness I tad-Direttiva 91/414/KEE huwa emendat skond kif imniżżel fl-Anness ta’ din id-Direttiva.
   Artikolu 2
   1.   L-Istati Membri għandhom jadottaw u jippubblikaw sat-30 ta’ Ġunju 2005 l-iktar tard il-liġijiet, regolamenti u dispożizzjonijiet amministrattivi meħtieġa biex ikunu konformi ma’ din id-Direttiva. Għandhom jikkomunikaw minnufih lill-Kummissjoni it-test ta’ dawk id-dispożizzjonijiet u tabella tal-korrelazzjoni bejn dawk id-dispożizzjonijiet u din id-Direttiva.
   Għandhom japplikaw dawn id-dispożizzjonijiet mill-1 ta’ Lulju 2005.
   Meta l-Istati Membri jadottaw dawk id-dispożizzjonijiet, dawn ta’ l-aħħar għandu jkollhom referenza għal din id-Direttiva jew għandhom ikunu akkumpanjati b’tali referenza fl-okkażjoni tal-pubblikazzjoni uffiċjali tagħhom. L-Istati Membri għandhom jiddeterminaw kif se ssir din ir-referenza.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert minn din id-Direttiva.
   Artikolu 3
   1.   L-Istati Membri għandhom jirrevedu l-awtorizzazzjoni għal kull prodott għall-protezzjoni tal-pjanti li fih l-acetamiprid jew it-thiacloprid biex jassiguraw li l-kondizzjonijiet relatati ma’ dawn is-sustanzi attivi mniżżla f’Anness I tad-Direttiva 91/414/KEE huma mħarsa. Fejn meħtieġ, huma għandhom jemendaw jew jirtiraw l-awtorizzazzjonijiet skond id-Direttiva 91/414/KEE sat-30 ta’ Ġunju 2005 l-iktar tard.
   2.   Għal kull prodott għall-protezzjoni tal-pjanti awtorizzat li fih l-acetamiprid jew it-thiacloprid jew bħala l-unika sustanza attiva jew bħala waħda minn għadd ta’ sustanzi attivi li kollha kienu elenkati f’Anness I tad-Direttiva 91/414/KEE sal-31 ta’ Diċembru 2004 l-iktar tard, l-Istati Membri għandhom jevalwaw mill-ġdid il-prodott skond il-prinċipji uniformi msemmija f’Anness VI tad-Direttiva 91/414/KEE, fuq il-bażi ta’ inkartament li jissodisfa r-rekwiżiti ta’ Anness III ta’ dik id-Direttiva. Fuq il-bażi ta’ dik l-evalwazzjoni, huma għandhom jiddeterminaw jekk il-prodott jissodisfax il-kondizzjonijiet imniżżla f’Artikolu 4(1)(b), (c), (d) u (e) tad-Direttiva 91/414/KEE.
   Wara li jiddeterminaw dan, l-Istati Membri għandhom:

               (a)

               fil-każ ta’ prodott li jkun fih l-acetamiprid jew it-thiacloprid bħala l-unika sustanza attiva, fejn meħtieġ, jemendaw jew jirtiraw l-awtorizzazzjoni sat-30 ta’ Ġunju 2006 l-iktar tard; jew

               (b)

               fil-każ ta’ prodott li jkun fih l-acetamiprid jew it-thiacloprid bħala waħda minn għadd ta’ sustanzi attivi, fejn meħtieġ, jemendaw jew jirtiraw l-awtorizzazzjoni sat-30 ta’ Ġunju 2006 jew sad-data ffissata għal dan it-tip ta’ emenda jew irtirar fid-Direttiva jew Direttivi rispettivi li żiedu s-sustanza jew sustanzi rilevanti f’Anness I tad-Direttiva 91/414/KEE, skond liema data tkun l-iktar tard.

         Artikolu 4
   Din id-Direttiva ser tidħol fis-seħħ fl-1 ta’ Jannar 2005.
   Artikolu 5
   Din id-Direttiva hija indirizzata lill-Istati Membri.

      Magħmula fi Brussel, nhar l-1 ta' Ottubru 2004.

            Għall-Kummissjoni

         David BYRNE

            Membru tal-Kummissjoni

      (1)  ĠU L 230, tad-19.8.1991, p. 1. Direttiva kif emendata l-aħħar bid-Direttiva tal-Kummissjoni 2004/30/KE (ĠU L 77, tat-13.3.2004, p. 50).

      (2)  ĠU Nru L145, ta’ l-20.6.2000, p.36.

      (3)  ĠU Nru L57, tat-2.3.2000, p.35.

      ANNESS
      F’Anness I, il-kolonni li ġejjin huma miżjuda fl-aħħar tat-tabella:

                     “Nru

                     Isem komuni, numri ta’ identifikazzjoni

                     Isem IUPAC

                        Purità
                         (1)

                     Dħul fis-seħħ

                     Skadenza ta’ l-inklużjoni

                     Dispożizzjonijiet speċifiċi

                     92

                     Acetamiprid
                     Nru SAK160430-64-8
                     Nru CIPAC Għadu mhux allokat

                     (E)-N1-[(6-chloro-3-pyridyl)methyl]-N2-cyano-N1-methylacetamidine

                     ≥990 g/kg

                     L-1 ta' Jannar 2005

                     Il-31 ta’ Diċembru 2014

                     Jistgħu jiġu awtorizzati biss l-użi bħala insettiċida.
                     Għall-implimentazzjoni tal-prinċipji uniformi ta’ Anness VI, għandhom ikunu kkunsidrati l-konklużjonijiet tar-rapport ta’ reviżjoni dwar l-Acetamiprid, u b’mod partikolari l-Appendiċi I u II tiegħu, kif finalizzati fid-29 ta’ Ġunju 2004 fil-Kumitat Permanenti dwar il-Katina ta’ l-Ikel u s-Saħħa ta’ l-Annimali.
                     F’din l-evalwazzjoni sħiħa l-Istati Membri

                                 —

                                 għandhom jagħtu attenzjoni partikolari għall-espożizzjoni tal-ħaddiem.

                                 —

                                 għandhom jagħtu attenzjoni partikolari għall-protezzjoni ta’ l-organiżmi akwatiċi.

                           Miżuri għat-tnaqqis tar-riskju għandhom ikunu applikati fejn xieraq.

                     93

                     Thiacloprid
                     Nru SAK 111988-49-9
                     Nru CIPAC 631

                     (Z)-N-{3-[(6-Chloro-3-pyridinyl)methyl]-1,3-thiazolan-2-yliden}cyanamide

                     ≥975 g/kg

                     L-1 ta’ Jannar 2005

                     Il-31 ta’ Diċembru 2014

                     Jistgħu jiġu awtorizzati biss l-użi bħala insettiċida.
                     Għall-implimentazzjoni tal-prinċipji uniformi ta’ Anness VI, għandhom ikunu kkunsidrati l-konklużjonijiet tar-rapport ta’ reviżjoni dwar it-Thiacloprid, u b’mod partikolari l-Appendiċi I u II tiegħu, kif finalizzati fid-29 ta’ Ġunju 2004 fil-Kumitat Permanenti dwar il-Katina ta’ l-Ikel u s-Saħħa ta’ l-Annimali.
                     F’din l-evalwazzjoni sħiħa l-Istati Membri

                                 —

                                 għandhom jagħtu attenzjoni partikolari għall-protezzjoni ta’ l-artropodi mhux ittargitjati.

                                 —

                                 għandhom jagħtu attenzjoni partikolari għall-protezzjoni ta’ l-organiżmi akwatiċi.

                                 —

                                 għandhom jagħtu attenzjoni partikolari għall-potenzjal ta’ kontaminazzjoni ta’ l-ilma ta’ l-art, meta s-sustanza attiva tkun applikata f’reġjuni b’ħamrija u/jew kundizzjonijiet klimatiċi vulnerabbli.

                           Miżuri għat-tnaqqis tar-riskju għandhom ikunu applikati fejn xieraq.

         (1)  Iktar dettalji dwar l-identità u l-ispeċifikazzjoni tas-sustanzi attivi huma mogħija fir-rapport ta’ reviżjoni.”


title: Id-Direttiva tal-Kummissjoni 2004/58/KE tat-23 ta' April 2004 li temenda d-Direttiva tal-Kunsill 91/414/KEE sabiex tinkludi l-alfa-ċipermetrin, il-benalaksil, il-bromossinil, id-dismedifan, il-jossinil u l-fenmedifam bħala sustanzi attiviTest b'rilevanza għaż-ŻEE

text:
Avviż Legali Importanti

|

32004L0058

Official Journal L 120 , 24/04/2004 P. 0026 - 0029

		Id-Direttiva tal-Kummissjoni 2004/58/KEtat-23 ta' April 2004li temenda d-Direttiva tal-Kunsill 91/414/KEE sabiex tinkludi l-alfa-ċipermetrin, il-benalaksil, il-bromossinil, id-dismedifan, il-jossinil u l-fenmedifam bħala sustanzi attivi(Test b'rilevanza għaż-ŻEE)IL-KUMMISSJONI TAL-KOMUNITAJIET EWROPEJWara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 91/414/KEE tal-15 ta' Lulju 1991 li tirrigwarda t-tqegħid fis-suq ta' prodotti għall-protezzjoni tal-pjanti [1], u b'mod partikolari l-Artikolu 6(1) tagħha,Billi:(1) Ir-Regolament tal-Kummissjoni (KEE) Nru 3600/92 tal-11 ta' Diċembru 1992 li jistabbilixxi r-regoli dettaljati sabiex jiġi implimentat l-ewwel stadju tal-programm tax-xogħol riferit fl-Artikolu 8 [2] tad-Direttiva tal-Kunsill 91/414/KEE li tirrigwarda t-tqegħid fis-suq ta' prodotti għall-protezzjoni tal-pjanti, tistabbilixxi lista tas-sustanzi attivi li jridu jiġu stmati, bil-ħsieb ta' l-inklużjoni possibli tagħhom fl-Anness I mad-Direttiva 91/414/KEE. Din il-lista tinkludi l-alfa-ċipermetrin, il-benalaksil, il-bromossinil, id-desmedifan, il-jossinil u l-fenmedifam.(2) Għal dawn is-sustanzi attivi ġew stmati l-effetti fuq is-saħħa tal-bniedem u fuq l-ambjent, skond id-disposizzjonijiet stabbiliti fir-Regolament (KEE) Nru 2600/92 għal firxa ta' użi proposti min-notifikaturi. Bir-Regolament tal-Kummissjoni (KE) Nru 933/94 tas-27 ta' April 1994 li jistabbilixxi s-sustanzi attivi tal-prodotti għall-protezzjoni tal-pjanti u jinnomina Stat Membru Rapporteur għalbiex jiġi implimentat ir-Regolament tal-Kummissjoni (KEE) Nru 3600/92 [3], kienu nnominati l-Istati Membri rapporteur li ġejjin, li min-naħa tagħhom issottomettew ir-rapportri ta' stima u r-rakommandazzjonijiet lill-Kummissjoni skond l-Artikolu 7(1)(ċ) tar-Regolament (KEE) Nru 3600/92. Rigward l-alfa-ċipermetrin, l-Istat Membri rapporteur kien il-Belġju u ġie ssottomess it-tagħrif kollu rilevanti fis-16 ta' Settembru 1999. Rigward il-benalaksil, l-Istat Membru rapporteur kien il-Portugall u ġie ssottomess it-tagħrif kollu rilevanti fis-27 ta' April 2000. Rigward il-bromossinil, l-Istat Membru rapporteur kien Franza u ġie ssottomess it-tagħrif kollu rilevanti fis-16 ta' Marzu 2000. Rigward id-desmedifam, l-Istat Membru rapporteur kien il-Finlandja u ġie ssottomess it-tagħrif kollu rilevanti fir-6 ta' Mejju 2000. Rigward il-jonossinil, l-Istat Membru rapporteur kien Franza u ġie ssottomess it-tagħrif kollu rilevanti fis-16 ta' Marzu 2000. Rigward il-fenmedifan, l-Istat Membru rapporteur kien il-Finlandja u ġie ssottomess it-tagħrif kollu rilevanti fil-5 ta' Jannar 2000.(3) Dawn ir-rapporti ta' stima kienu rivisti mill-Istati Membri u mill-Kummissjoni ġewwa l-Kumitat Permanenti tal-Katina ta' l-Ikel u s-Saħħa ta' l-Annimali.(4) Ir-rivisti tas-sustanzi attivi kollha kienu ffinalizzati fit-13 ta' Frar 2004 fil-format tar-rapporti ta' rivista tal-Kummissjoni għall-alfa-ċipermetrin, il-benalaksil, il-bromossinil, id-desmedifan, il-jossinil u l-fenmedifam.(5) Ir-rivisti ta' l-alfa-ċipermetril, il-benalassinil, il-bromossinil, id-desmedifan, il-jossinil u l-fenmedifam ma żvelaw l-ebda mistoqjisjiet miftuħa jew tħassib, li kien ikun jeħtiġilhom konsultazzjoni mal-Kumitat Xjentifiku tal-Pjanti.(6) Mill-eżamijiet varji magħmula deher illi l-prodotti għall-protezzjoni tal-pjanti li jkun fihom l-alfa-ċipermetril, il-benalassinil, il-bromossinil, id-desmedifan, il-jossinil u l-fenmedifam jistgħu jiġu mistennija li jissodisfaw, b'mod ġenerali, il-ħtiġiet stabbiliti fl-Artkolu 5(1)(a) u (b) tad-Direttiva 91/414.KEE, b'mod partikolari rigward l-użi li kienu eżaminati u dettaljati fir-rapport ta' rivista Kummissjoni. Huwa għalhekk approprjat li dawn is-sustanzi attivi jiġu inklużi fl-Anness I, sabiex jiġi żgurat illi fl-Istati Membri kollha jistgħu jiġu konċessi l-awtorizzazzjonijiet lill-prodotti għall-protezzjoni tal-pjanti li jkun fihom dawn is-sustanzi attivi skond id-disposizzjonijiet ta' din id-Direttiva.(7) Għandu jiġi permess li jiskadi perjodu raġjonevoli taż-żmien qabel ma s-sustanza attiva tiġi inkluża fl-Anness I għalbiex tippermetti lill-Istati Membri u lill-partijiet interessati li jħejju lilhom infushom sabiex jissodisfaw il-ħtiġiet il-ġodda li jridu jirriżultaw minn din l-inklużjoni.(8) Wara l-inklużjoni, l-Istati Membri għandhom jiġu permessi perjodu raġjonevoli taż-żmien li fih jimplimentaw id-disposizzjonijiet tad-Direttiva 91/41/KEE rigward il-prodotti għall-protezzjoni tal-pjanti li jkun fihom l-alfa-ċipermetril, il-benalassinil, il-bromossinil, id-desmedifan, il-jossinil u l-fenmedifam, u b'mod partikolari, għalbiex jagħmlu rivista ta' l-awtorizzazzjonijiet eżistenti sabiex jiżguraw illi jiġu sodisfatti l-kondizzjonijiet li jirrigwardaw dawk is-sustanzi attivi dikjarati fl-Anness I mad-Direttiva 91/41/KEE. Għar-raġunijiet ta' effiċjenza u filwaqt li jiġu kkunsidrati t-temiet qosra taż-żmien, huwa approprjat illi l-Istat Membru rapporteur jikkordina dawn ir-rivisti bejn l-Istati Membri. Għandu jiġi pprovdut perjodu itwal taż-żmien għas-sottomissjoni u l-istima tad-dossier ikkompletat rigward kull wieħed mill-prodotti għall-protezzjoni tal-pjanti skond il-prinċipji uniformi stabbiliti fid-Direttiva 91/414/KEE.(9) Huwa għalhekk aproprjat li r-Regolament (KE) Nru 91/414 jiġi emendat kif jixraq.(10) Il-miżuri pprovduti f'din id-Direttiva huma skond l-opinjoni tal-Kumitat Permanenti tal-Katina ta' l-Ikel u s-Saħħa ta' l-Annimali,ADOTTAT DIN ID-DIRETTIVA:Artikolu 1L-Anness I mad-Direttiva 91/414/KEE huwa hawnhekk emendat kif iddikjarat fl-Anness ma' din id-Direttiva.Artikolu 2L-Istati Membri għandhom jadottaw u jippubblikaw mhux iktar tard mill-31 ta' Awissu 2005 il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw ma' din id-Direttiva. Għandhom jikkomunikaw minnufih lill-Kummissjoni t-test ta' dawn id-dispożizzjonijiet u tabella tal-korrelazzjoni bejn dawn id-dispożizzjonijiet u din id-Direttiva.Għandhom japplikaw dawn id-dispożizzjonijiet mill-1 ta' Settembru 2005.Meta l-Istati Membri jadottaw dawn id-dispożizzjonijiet, dawn għandu jkun fihom referenza għal din id-Direttiva jew għandhom ikunu akkumpanjati b'din ir-referenza fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif trid issir din ir-referenza.Artikolu 31. L-Istati Membri għandhom jagħmlu rivista ta' l-awtorizzazzjoni għal kull wieħed mill-prodotti għall-protezzjoni tal-pjanti li jkun fih l-alfa-ċipermetril, il-benalassinil, il-bromossinil, id-desmedifan, il-jossinil u l-fenmedifam sabiex jiżguraw illi jkunu skond il-kondizzjonijiet li għandhom x'jaqsmu mas-sustanzi attivi dikjarati fl-Anness I mad-Direttiva 91/414/KEE. Meta meħtieġ u l-iktar tard sal-31 ta' Awissu 2005, għandhom jemendaw jew jirtriraw l-awtorizzazzjoni.L-Istat Membru rapporteur rispettiv għandu jorganizza l-koperazzjoni bejn l-Istati Membri meta jkunu qegħdin iwettqu din ir-rivista.2. Għal kull wieħed mill-prodotti għall-protezzjoni tal-pjanti li jkun fih l-alfa-ċipermetril, il-benalassinil, il-bromossinil, id-desmedifan, il-jossinil u l-fenmedifam jew bħala s-sustanza attiva waħdanija jew bħala wieħed minn numru ta' sustanzi attivi li lkoll ġew elenkati fl-Anness I mad-Direttiva 91/414/KEE l-iktar tard sat-28 ta' Frar 2005, l-Istati Membri għandhom jivvalutaw mill-ġdid il-prodott skond il-prinċipji uniformi pprovduti fl-Anness VI tad-irettiva 91/414/KEE. fuq il-bażi ta' dossier li jissodisfa l-ħtiġiet ta' l-Anness III ma' din id-Direttiva. Fuq il-bażi ta' din il-valutazzjoni, għandhom jistabbilixxu jekk il-prodott jissodisfax il-kondizzjonijiet iddikjarati fl-Artikolu 4(1)(b), (ċ), (d) u (e) tad-Direttiva 91/414/KEE.Wara li jistabbilixxu dan, l-Istati Membri għandhom:(a) fil-każ ta' prodott li jkun fih l-alfa-ċipermetril, il-benalassinil, il-bromossinil, id-desmedifan, il-jossinil jew il-fenmedifam bħala s-sustanza attiva waħdiena, jemendaw jew jirtiraw l-awtorizzazzjoni, meta meħtieġ, l-iktar tard sat-28 ta' Frar 2009; u(b) fil-każ ta' prodott li jkun fih l-alfa-ċipermetril, il-benalassinil, il-bromossinil, id-desmedifan, il-jossinil jew il-fenmedifam bħala wieħed minn numru ta' sustanzi attivi, jemendaw jew jirtiraw l-awtorizzazzjoni, meta meħtieġ, sat-28 ta' Frar 2009 jew sad-data ffissata għal din l-emenda jew dan l-irtirar fid-Direttiva jew Direttivi rispettivi li żiedu s-sustanza jew is-sustanzi rispettivi fl-Anness I mad-Direttiva 91/414/LEE, liema minnhom hija l-aħħar.Artikolu 4Din id-Direttiva għandha tidħol fis-seħħ fl-1 ta' Marzu 2005.Artikolu 5Din id-Direttiva hija indirizzata lill-Istati Membri.Magħmula fi Brussel, fit-23 ta' April 2004.Għall-KummissjoniDavid ByrneMembru tal-Kummissjoni[1] ĠU L 230, tad-19.8.1991, pġ. 1. Direttiva kif l-aħħar emendata bid-Direttiva tal-Kummissjoni 2004/60/KE (Ara l-paġna 39 ta’ dan il-Ġurnal Uffiċjali).[2] ĠU L 366, tal-15.12.92, pġ. 10. Regolament kif l-aħħar emendat bir-Regolament (KE) Nru 2266/2000 (ĠU L 259, tat-13.10.2000, pġ. 10 ).[3] ĠU L 107, tat-28.4.1994, pġ. 8. Regolament kif l-aħħar emendat bir-Regolament (KE) Nru 2230/95 (ĠU L 225, tat-22.9.1995, pġ. 1).--------------------------------------------------ANNESS"Id-dħul li ġej għandu jiġi miżjud fit-tarf tat-tabella fl-Anness I mad-Direttiva 91/41/KE.In-Nru | L-Isem komuni, in-numri ta' l-identifikazzjoni | L-Isem tal-IUPAC | - Is-safa, | Id-Dħul fis-seħħ | L-Iskadenza ta' l-inklużjoni | Disposizzjonijiet speċifiċi |84 | L-Alfa-ċipermetrin, Nru tas- SAK 67375-8 Nru tas-CIPAC | Sieħeb fit-tiġrija li jkun fih il- (S)-a-ċjano-3 fenossibenzil-(1R)-ċis-3-(2,2-diklorovinil)-2,2-dimetilċiklopropan carbossilat ur -(R)-a-ċjano-3 fenossbenzil-(1S)-ċis-3-(2,2-diklorovinil)-2,2-dimetilċiklopropan carbossilat (= ċis-2 par isomeri taċ- ċiperme-trin) | 930 g/kg CIS-2 | L-1 ta' Marzu 2005 | It-28 ta' Frar il-(S)-a-ċjano-3 fenossibenzil-(1R)-ċis-3-(2,2-diklorovinil)-2,2-dimetilċiklopropan carbossilat u r-(R)-a-ċjano-3 fenossbenzil-(1S)-ċis-3-(2,2-diklorovinil)-2,2-dimetilċiklopropan carbossilat u l-(R)a-ċjano-3 | Jistgħu jiġu awtorizzati biss l-użi bħala insettiċida. Għall-implimentazzjoni tal-prinċipji uniformi ta' l-Anness VI għandhom jitqiesu l-konklużjonijiet tar-rapport ta' rivista dwar l-alfa-ċipermetrin, u b'mod partikolari l-Appendiċijiet I u II ta' miegħu, kif iffinalizzati fil-Kumitat Permanenti tal-Katina ta' l-Ikel u s-Saħħa ta' l-Annimali fit-13 ta' Frar 2004 F'din l-istima ġenerali: l-Istati Membri jridu jagħtu attenzjoni partikolari lill-protezzjoni ta' l-organiżmi akkwatiċi, lin-naħa; u lill-antropodi mhux fil-mira u jridu jiżguraw illi l-kondizzjonijiet ta' l-awtorizzazzjoni jinkludu miżuri għat-taffija tar-riskjil-Istati Membri jridu jagħtu attenzjoni partikolari lis-saħħa ta' l-operatur u jridu jiżguraw illi l-kondizzjonijiet ta' l-awtorizzazzjoni jinkludu l-miżuri protettivi approprjati. |'85 | Il-Benalaksil Nru tas-SAK 71727-11-4 Nru tas-CIPAC 416 | Il-Metil N-fenilaċetil–N-2, 6– kżililil–DL-alaninat | 960 g/kg | L-1 ta' Marzu 2005 | It-28 ta' Frar 2015 | Jistgħu jiġu awtorizzati biss l-użi bħala funġiċidi Għall-implimentazzjoni tal-prinċipji uniformi ta' l-Anness VI, għandhom jitqiesu l-konklużjonijiet tar-rapport ta' rivista dwar il-benalaksil, u b'mod partikolari l-Appendiċijiet I u II ta' miegħu, kif iffinalizzati fil-Kumitat Permanenti tal-Katina ta' l-Ikel u s-Saħħa ta' l-Annimali fit-13 ta' Frar 2004 F'din l-istima ġenerali, l-Istati Membri għandhom jagħtu attenzjoni b'mod partikolari għall-potenzjal tal-kontaminazzjoni ta' l-ilma tal-wiċċ, meta tiġi applikata s-sustanza attiva fir-reġjuni b'ħamrija u/jew kondizzjonijiet klimatiċi vulnerabbli. Il-kondizzjonijiet ta' l-awtorizzazzjoni għandhom jinkludu miżuri għat-taffija tar-riskji, meta approprjati. |86 | Il-Bromossimil Nru tas-SAK 1689-84-5 Nru tas-CIPAC 87 | It-3,5 dibromo – 4-idrossibenżoni-tril | 970 g/kg | L-1 ta' Marzu 2005 | It-28 ta' Frar 2015 | Jistgħu jiġu awtorizzati biss l-użi bħala erbiċidi Għall-implimentazzjoni tal-prinċipji uniformi ta' l- Anness VI, għandhom jitqiesu l-konklużjonijiet tar-rapport ta' rivista dwar il-bromossinil, u b'mod partikolari l-Appendiċijiet I u II ta' miegħu, kif iffinalizzati fil-Kumitat Permanenti tal-Katina ta' l-Ikel u s-Saħħa ta' l-Annimali fit-13 ta' Frar 2004 F'din l-istima ġenerali, l-Istati Membri jridu jagħtu attenzjoni speċjali għll-protezzjoni ta' l-għasafar u l-mammiferi selvaġġi, b'mod partikolari jekk is-sustanza tiġi applikata fix-xitwa u għall-orġaniżmi akkwatiċi. Il-kondizzjonijiet ta' l-awtorizzazzjoni għandhom jinkludu miżuri għat-taffija tar-riskji, meta approprjati. |87 | Id-Desmedifam Nru tas-SAK 13684-56-5 Nru tas-CIPAC477 | L-Etil 3'-fenilkarbamojlossikarbanilat etil 3'-fenilkarbamojlossikarbanilat | Min. 970 g/kg | L-1 ta' Marzu 2005 | It-28 ta' Frar 2015 | Jistgħu jiġu awtorizzati biss l-użi bħala erbiċidi Għall-applikazzjoni tal-prinċipji uniformi ta' l- Anness VI, għandhom jitqiesu l-konklużjonijiet tar-rapport ta' rivista dwar id-desmedifam, u b'mod partikolari l-Appendiċijiet I u II ta' miegħu, kif iffinalizzati miIl-Kumitat Permanenti tal-Katina ta' l-Ikel u s-Saħħa ta' l-Annimali fit-13 ta' Frar 2004. F'din l-istima ġenerali, L-Istati Membri għandhom jagħtu attenzjoni partikolari għall-protezzjoni ta' l-organiżmi akkwatiċi u l-ħniex. Għandhom jiġu applikati l-miżuri għat-taffija tar-riskji jekk approprjati |88 | Il-Jossinil Nru tas-SAK 13684-83-4 Nru tas-CIPAC 86 | Il-4-idrossi-3,5-di-jodobenżoni- tril | 960 g/kg | L-1 ta' Marzu 2005 | It-28 ta' Frar 2015 | Jistgħu jiġu awtorizzati biss l-użi bħala erbiċidi Għall-implimentazzjoni tal-prinċipji uniformi ta' l- Anness VI,għandhom jitqiesu l-konklużjonijiet tar-rapport ta' rivista dwar il-jossinil, u b'mod partikolaril-Appendiċijiet I u II ta' miegħu, kif iffinalizzati mill-Kumitat Permanenti tal-Katina ta' l-Ikel u s-Saħħa ta' l-Annimali tat-13 ta' Frar 2004. F'din l-istima ġenerali, F'din l-istima ġenerali, l-Istati Membri għandhom jagħtu attenzjoni partikolari għall-protezzjoni ta' l-għasafar u l-mammiferi selvaġġi b'mod partikolari jekk is-sustanza tiġi applikata fix-xitwa jew lill-orgniżmi akkwatiċi. Il-kondizzjonijiet ta' l-awtorizzazzjoni għandhom jinkludu miżuri għat-taffija tar-riskji, meta approprjati. |89 | Il-Fenmedifam Nru tas-SAK 13684-63-4 Nru tas-CIPAC77 | Il-Metil 3-(3-metilcarbanilojlossi) y)karbanilat; 3-3'-metilkarbanilat | Min. 970 g/kg | L-1 ta' Marzu 2005 | It-28 ta' Frar 2015 | Jistgħu jiġu awtorizzati biss l-użi bħala erbiċidi Għall-implimentazzjoni tal-prinċipji uniformi ta' l-Anness VI, għandhom jitqiesu l-konklużjonijiet tar-rapport ta' rivista dwar il-fenmedifam, u b'mod partikolari l-Appendiċijiet I u II ta' miegħu, kif iffinalizzati miIl-Kumitat Permanenti tal-Katina ta' l-Ikel u s-Saħħa ta' l-Annimali fit- 13 ta' Frar 2004. F'din l-istima ġenerali, L-Istati Membri għandhom jagħtu attenzjoni partikolari għall-protezzjoni ta' l-organiżmi akkwatiċi. Il-kondizzjonijiet ta' l-awtorizzazzjoni għandhom jinkludi miżuri tat-taffija tar-riskji, meta approprjat. |--------------------------------------------------


title: Direttiva tal-Kummissjoni 2012/3/UE tad- 9 ta’ Frar 2012 li temenda d-Direttiva 98/8/KE tal-Parlament Ewropew u tal-Kunsill biex tinkludi il-bendiocarb bħala sustanza attiva fl-Anness I għaliha  Test b’relevanza għaż-ŻEE

text:
                  10.2.2012

                  MT

                  Il-Ġurnal Uffiċjali tal-Unjoni Ewropea

                  L 37/65

            DIRETTIVA TAL-KUMMISSJONI 2012/3/UE
      tad-9 ta’ Frar 2012
      li temenda d-Direttiva 98/8/KE tal-Parlament Ewropew u tal-Kunsill biex tinkludi il-bendiocarb bħala sustanza attiva fl-Anness I għaliha
      (Test b’relevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat id-Direttiva 98/8/KE tal-Parlament Ewropew u tal-Kunsill tas-16 ta' Frar 1998 dwar it-tqegħid fis-suq tal-prodotti bijoċidali (1), u b'mod partikolari t-tieni subparagrafu tal-Artikolu 16(2) tagħha,
      Billi:

                  (1)

                  Ir-Regolament tal-Kummissjoni (KE) Nru 1451/2007 tal-4 ta’ Diċembru 2007 dwar it-tieni fażi tal-programm ta’ ħidma ta’ 10 snin imsemmi fl-Artikolu 16(2) tad-Direttiva 98/8/KE tal-Parlament Ewropew u tal-Kunsill rigward it-tqegħid fis-suq ta’ prodotti bijoċidali (2) jistabbilixxi lista ta’ sustanzi attivi li għandhom jiġu vvalutati, bil-għan li possibbilment jiġu inklużi fl-Anness I, IA jew IB għad-Direttiva 98/8/KE. Dik il-lista tinkludi l-bendiocarb.

                  (2)

                  Skont ir-Regolament (KE) Nru 1451/2007, il-bendiocarb ġie evalwat skont l-Artikolu 11(2) tad-Direttiva 98/8/KE għall-użu fi prodotti tat-tip 18, insettiċidi, akariċidi u prodotti għall-kontroll ta' artropodi oħra, kif iddefiniti fl-Anness V għal dik id-Direttiva.

                  (3)

                  Ir-Renju Unit ġie maħtur bħala Stat Membru Rapporteur, u fl-1 ta' April 2008 ppreżenta lill-Kummissjoni r-rapport tal-awtorità kompetenti, flimkien ma' rakkomandazzjoni, skont l-Artikolu 14(4) u (6) tar-Regolament (KE) Nru 1451/2007.

                  (4)

                  Ir-rapport tal-awtorità kompetenti ġie analizzat mill-Istati Membri u mill-Kummissjoni. Skont l-Artikolu 15(4) tar-Regolament (KE) Nru 1451/2007, ir-riżultati tal-analiżi ġew inkorporati, fi ħdan il-Kumitat Permanenti dwar il-Prodotti Bijoċidali fit-22 ta' Settembru 2011, f’rapport ta’ valutazzjoni.

                  (5)

                  Mill-evalwazzjonijiet li saru, jidher li l-prodotti bijoċidali użati bħala insettiċidi, akariċidi u prodotti għall-kontroll ta' artropodi oħra u li fihom il-bendiocarb jistgħu jiġu preżunti li jissodisfaw ir-rekwiżiti stipulati fl-Artikolu 5 tad-Direttiva 98/8/KE. Għaldaqstant huwa xieraq li l-bendiocarb jiddaħħal fl-Anness I għal dik id-Direttiva.

                  (6)

                  Il-valutazzjoni fil-livell tal-Unjoni ma saritx fuq l-użi potenzjali kollha. Pereżempju, il-valutazzjoni tikkunsidra biss l-użu professjonali u ma tkoprix l-applikazzjoni diretta tas-sustanza fuq il-ħamrija jew fuq l-ikel jew l-għalf jew fuq superfiċji li se jiġu f'kuntatt dirett mal-ikel jew mal-għalf. Għaldaqstant huwa xieraq li l-Istati Membri jivvalutaw dawk ix-xenarji ta' użu jew ta' esponiment u dawk ir-riskji għall-kompartimenti ambjentali u għall-popolazzjonijiet li ma ġewx indirizzati b’mod rappreżentattiv fil-valutazzjoni tar-riskju fil-livell tal-Unjoni u li, meta jkunu qed jagħtu l-awtorizzazzjonijiet tal-prodotti, jiżguraw li jittieħdu miżuri xierqa jew li jiġu imposti kundizzjonijiet speċifiċi sabiex ir-riskji identifikati jitnaqqsu għal livelli aċċettabbli.

                  (7)

                  Fid-dawl tar-riskji identifikati għall-ambjent akkwatiku minħabba tindif bl-ilma ta' superfiċji ttrattati, li jirriżulta f'emissjonijiet ta' ċertu skala f'ilmijiet superfiċji, huwa xieraq li jkun hemm l-esiġenza li l-prodotti ma jkunux awtorizzati għal użu fuq superfiċji li x'aktarx jitnaddfu frekwenti bl-ilma, ħlief trattamenti ta' xquq u fissuri jew trattamenti fil-post, sakemm ma tkunx tressqet dejta li turi li l-prodott se jissodisfa r-rekwiżiti kemm tal-Artikolu 5 tad-Direttiva 98/8/KE kif ukoll tal-Anness VI għaliha, jekk ikun hemm bżonn permezz tal-applikazzjoni ta' miżuri xierqa ta' mitigazzjoni tar-riskji.

                  (8)

                  Fid-dawl tar-riskji identifikati għas-saħħa tal-bniedem, huwa xieraq li jkun hemm l-esiġenza li l-prodotti awtorizzati għall-użu industrijali jew professjonali għandhom jintużaw b'tagħmir personali protettiv adegwat, sakemm fl-applikazzjoni għall-awtorizzazzjoni tal-prodott ma jkunx jista' jintwera li r-riskji għall-utenti industrijali jew professjonali jistgħu jitnaqqsu għal livell aċċettabbli b'mezzi oħrajn.

                  (9)

                  Minħabba r-riskju potenzjali għan-naħal li jagħmlu l-għasel, meta rilevanti, huwa xieraq li jkun hemm l-esiġenza li tittieħed azzjoni biex in-naħal li jkunu qed ifittxu l-ikel ma jitħallewx jidħlu fil-bejtiet ittrattati, billi jitneħħew ix-xehdiet jew billi jiġi mblokkat id-dħul għall-bejtiet.

                  (10)

                  Id-dispożizzjonijiet ta’ din id-Direttiva għandhom ikunu applikati fl-istess ħin fl-Istati Membri kollha sabiex ikun żgurat trattament ugwali fis-suq tal-Unjoni tal-prodotti bijoċidali li fihom is-sustanza attiva bendiocarb u wkoll biex jiffaċilitaw l-operat kif suppost tas-suq tal-prodotti bijoċidali inġenerali.

                  (11)

                  Għandu jitħalla jgħaddi perjodu raġonevoli qabel ma sustanza attiva tiddaħħal fl-Anness I għad-Direttiva 98/8/KE, sabiex l-Istati Membri u l-partijiet interessati jkunu jistgħu jitħejjew biex jissodisfaw ir-rekwiżiti l-ġodda involuti u biex ikun żgurat li l-applikanti li ppreparaw id-dokumentazzjoni jistgħu jibbenefikaw bis-sħiħ mill-perjodu ta’ għaxar (10) snin ta’ protezzjoni tad-dejta, li skont l-Artikolu 12(1)(c)(ii) tad-Direttiva 98/8/KE, jibda mid-data tal-inklużjoni.

                  (12)

                  Wara l-inklużjoni, l-Istati Membri għandhom jingħataw perjodu raġonevoli biex jimplimentaw l-Artikolu 16(3) tad-Direttiva 98/8/KE.

                  (13)

                  Għaldaqstant, id-Direttiva 98/8/KE għandha tiġi emendata skont dan.

                  (14)

                  Il-miżuri stipulati f’din id-Direttiva huma skont l-opinjoni tal-Kumitat Permanenti dwar il-Prodotti Bijoċidali,

            ADOTTAT DIN ID-DIRETTIVA:
      Artikolu 1
      L-Anness I għad-Direttiva 98/8/KE huwa emendat skont l-Anness għal din id-Direttiva.
      Artikolu 2
      1.   L-Istati Membri għandhom jadottaw u jippubblikaw il-liġijiet, ir-regolamenti u d-dispożizzjonijiet amministrattivi meħtieġa sabiex ikunu konformi ma' din id-Direttiva, sa mhux aktar tard mill-31 ta' Jannar 2013.
      Huma għandhom japplikaw dawn id-dispożizzjonijiet mill-1 ta' Frar 2014.
      Meta l-Istati Membri jadottaw dawk id-dispożizzjonijiet, dawn għandhom jinkludu referenza għal din id-Direttiva jew għandhom ikunu akkumpanjati mit-tali referenza fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir din ir-referenza.
      2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert b’din id-Direttiva.
      Artikolu 3
      Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
      Artikolu 4
      Din id-Direttiva hija indirizzata lill-Istati Membri.

         Magħmul fi Brussell, id-9 ta’ Frar 2012.

               Għall-Kummissjoni

               Il-President

            José Manuel BARROSO

         (1)  ĠU L 123, 24.4.1998, p. 1.

         (2)  ĠU L 325, 11.12.2007, p. 3.

         ANNESS
         Fl-Anness I għad-Direttiva 98/8/KE għandha tiżdied l-entrata li ġejja:

                        Nru

                        Isem Komuni

                        Isem tal-IUPAC
                        Numri ta’ Identifikazzjoni

                        Purezza minima tas-sustanza attiva fil-prodott bijoċidali kif jitqiegħed fis-suq

                        Data tal-inklużjoni

                        Skadenza sa meta għandu jkun hemm konformità mal-Artikolu 16(3) (ħlief għall-prodotti li jkun fihom aktar minn sustanza attiva waħda, li għalihom l-iskadenza sa meta għandhom jikkonformaw mal-Artikolu 16(3) għandha tkun dik stipulata fl-aħħar deċiżjoni minn dawk dwar l-inklużjoni marbuta mas-sustanzi attivi tagħhom)

                        Data ta’ skadenza tal-inklużjoni

                        Tip tal-prodott

                        Dispożizzjonijiet speċifiċi (*)

                        “53

                           bendiocarb

                        2,2-dimetil-1,3-benżodiossol-4-yl metilkarbamat
                        Nru CAS: 22781-23-3
                        Nru tal-KE: 245-216-8

                        970  g/kg

                        l-1 ta' Frar 2014

                        il-31 ta’ Jannar 2016

                        il-31 Jannar 2024

                        18

                        Il-valutazzjoni tar-riskju fil-livell tal-Unjoni ma indirizzatx l-użi potenzjali kollha, iżda kienet tikkonċerna pereżempju, l-applikazzjonijiet minn professjonnisti biss, u kienet teskludi il-kuntatt mal-għalf jew mal-ikel u l-applikazzjoni diretta fil-ħamrija. Meta l-applikazzjoni għall-awtorizzazzjoni ta' prodott tkun qed tiġi vvalutata, skont l-Artikolu 5 u l-Anness VI, l-Istati Membri għandhom jivvalutaw, fejn rilevanti għall-prodott partikolari, dawk ix-xenarji ta’ użu jew ta' esponiment u dawk ir-riskji għall-kompartimenti ambjentali u għall-popolazzjonijiet li ma ġewx indirizzati b’mod rappreżentattiv fil-valutazzjoni tar-riskju fil-livell tal-Unjoni.
                        L-Istati Membri għandhom jiżguraw li l-awtorizzazzjonijiet ikunu soġġetti għall-kundizzjonijiet li ġejjin:

                                    Il-prodotti ma għandhomx jintużaw għat-trattament ta' superfiċji li x'aktarx jitnaddfu frekwenti bl-ilma, għajr trattamenti ta' xquq u fissuri jew trattamenti fil-post, sakemm ma tinbagħatx dejta li turi li l-prodott jissodifa ir-rekwiżiti tal-Artikolu 5 u l-Anness VI, jekk meħtieġ bl-applikazzjoni ta' miżuri adattati għall-mitigazzjoni tar-riskji.

                                    Il-prodotti awtorizzati għall-użu industrijali jew professjonali għandhom jintużaw b'tagħmir personali protettiv adegwat, sakemm fl-applikazzjoni għall-awtorizzazzjoni tal-prodott ma jkunx jista' jintwera li r-riskji għall-utenti industrijali jew professjonali jistgħu jitnaqqsu għal livell aċċettabbli b'mezzi oħrajn.

                                    Meta rilevanti għandhom jittieħdu miżuri biex in-naħal li jkunu qed ifittxu l-ikel ma jitħallewx jidħlu fil-bejtiet ittrattati, billi jitneħħew ix-xehdiet jew billi jiġi mblokkat id-dħul għall-bejtiet.”

            (*)  Għall-implimentazzjoni tal-prinċipji komuni tal-Anness VI, il-kontenut u l-konklużjonijiet tar-rapporti ta’ valutazzjoni huma disponibbli fuq il-websajt tal-Kummissjoni: http://ec.europa.eu/comm/environment/biocides/index.htm


title: Direttiva tal-Kummissjoni 2012/16/UE tal- 10 ta’ Mejju 2012 li temenda d-Direttiva 98/8/KE tal-Parlament Ewropew u tal-Kunsill biex tinkludi l-aċidu idrokloriku bħala sustanza attiva fl-Anness I għaliha  Test b’relevanza għaż-ŻEE

text:
                  11.5.2012

                  MT

                  Il-Ġurnal Uffiċjali tal-Unjoni Ewropea

                  L 124/36

            DIRETTIVA TAL-KUMMISSJONI 2012/16/UE
      tal-10 ta’ Mejju 2012
      li temenda d-Direttiva 98/8/KE tal-Parlament Ewropew u tal-Kunsill biex tinkludi l-aċidu idrokloriku bħala sustanza attiva fl-Anness I għaliha
      (Test b’relevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat id-Direttiva 98/8/KE tal-Parlament Ewropew u tal-Kunsill tas-16 ta’ Frar 1998 dwar it-tqegħid fis-suq tal-prodotti bijoċidali (1), u b’mod partikolari t-tieni subparagrafu tal-Artikolu 16(2) tagħha,
      Billi:

                  (1)

                  Ir-Regolament tal-Kummissjoni (KE) Nru 1451/2007 tal-4 ta’ Diċembru 2007 dwar it-tieni fażi tal-programm ta’ ħidma ta’ 10 snin imsemmi fl-Artikolu 16(2) tad-Direttiva 98/8/KE tal-Parlament Ewropew u tal-Kunsill rigward it-tqegħid fis-suq ta’ prodotti bijoċidali (2) jistabbilixxi lista ta’ sustanzi attivi li għandhom jiġu vvalutati, bil-għan li possibbilment jiġu inklużi fl-Anness I, IA jew IB għad-Direttiva 98/8/KE. Dik il-lista tinkludi l-aċidu idrokloriku.

                  (2)

                  Skont ir-Regolament (KE) Nru 1451/2007, l-aċidu idrokloriku ġie evalwat skont l-Artikolu 11(2) tad-Direttiva 98/8/KE għall-użu fi prodotti tat-tip 2, diżinfettanti ta' żoni privati u pubbliċi u prodotti bijoċidali oħra, kif iddefiniti fl-Anness V għal dik id-Direttiva.

                  (3)

                  Il-Latvja nħatret bħala l-Istat Membru Rapporteur u ressqet ir-rapport tal-awtorità kompetenti, flimkien ma’ rakkomandazzjoni, lill-Kummissjoni fis-16 ta' Ottubru 2009 skont l-Artikolu 14(4) u (6) tar-Regolament (KE) Nru 1451/2007.

                  (4)

                  Ir-rapport tal-awtorità kompetenti ġie analizzat mill-Istati Membri u mill-Kummissjoni. Skont l-Artikolu 15(4) tar-Regolament (KE) Nru 1451/2007, is-sejbiet mill-analiżi ġew inkorporati, fi ħdan il-Kumitat Permanenti dwar il-Prodotti Bijoċidali fid-9 ta' Diċembru 2011, f’rapport ta’ valutazzjoni.

                  (5)

                  Jidher mill-evalwazzjonijiet li l-prodotti bijoċidali użati bħala diżinfettanti ta' żoni privati u pubbliċi u prodotti bijoċidali oħra, skont il-prodotti tat-tip 2, u li fihom l-aċidu idrokloriku jistgħu jkunu mistennija li jissodisfaw ir-rekwiżiti stipulati fl-Artikolu 5 tad-Direttiva 98/8/KE. Għalhekk huwa xieraq li l-aċidu idrokloriku jiġi inkluż fl-Anness I għal dik id-Direttiva.

                  (6)

                  Ma ġewx evalwati l-użi potenzjali kollha fil-livell tal-Unjoni. Għaldaqstant huwa xieraq li l-Istati Membri jivvalutaw dawk ix-xenarji ta' użu jew ta' esponiment u dawk ir-riskji għall-popolazzjonijiet umani u l-kompartimenti ambjentali li għadhom ma ġewx indirizzati b'mod rappreżentattiv fil-valutazzjoni tar-riskji li saret fil-livell tal-Unjoni, u li, meta jkunu qed jagħtu l-awtorizzazzjonijiet tal-prodott, jiżguraw li jittieħdu miżuri xierqa jew li jiġu imposti kundizzjonijiet speċifiċi sabiex ir-riskji identifikati jitnaqqsu għal livelli aċċettabbli.

                  (7)

                  Meta titqies il-korrożività tas-sustanza kif ukoll il-miżuri possibbli identifikati biex jiġi mmitigat ir-riskju relatat, huwa xieraq li jkun meħtieġ li l-esponiment matul l-użu mhuż professjonali jiġi mminimizzat permezz tad-disinn tal-imballaġġ, sakemm ma jkunx jista' jintwera fl-applikazzjoni għal awtorizzazzjoni tal-prodott li r-riskji għas-saħħa tal-bniedem jistgħu jitnaqqsu għal livelli aċċettabbli b'mezzi oħra.

                  (8)

                  Id-dispożizzjonijiet ta’ din id-Direttiva għandhom jiġu applikati fl-istess ħin fl-Istati Membri kollha sabiex jiġi żgurat trattament ugwali fis-suq tal-Unjoni tal-prodotti bijoċidali li fihom is-sustanza attiva aċidu idrokloriku u wkoll biex jiġi ffaċilitat l-operat kif suppost tas-suq tal-prodotti bijoċidali inġenerali.

                  (9)

                  Għandu jitħalla jgħaddi perjodu raġonevoli qabel ma sustanza attiva tiddaħħal fl-Anness I għad-Direttiva 98/8/KE, sabiex l-Istati Membri u l-partijiet interessati jkunu jistgħu jitħejjew biex jissodisfaw ir-rekwiżiti l-ġodda involuti u biex ikun żgurat li l-applikanti li ppreparaw id-dokumentazzjoni jistgħu jibbenefikaw bis-sħiħ mill-perjodu ta’ 10 snin ta’ protezzjoni tad-dejta, li skont l-Artikolu 12(1)(c)(ii) tad-Direttiva 98/8/KE, jibda mid-data tal-inklużjoni.

                  (10)

                  Wara l-inklużjoni, l-Istati Membri għandhom jingħataw perjodu raġonevoli biex jimplimentaw l-Artikolu 16(3) tad-Direttiva 98/8/KE.

                  (11)

                  Id-Direttiva 98/8/KE għalhekk għandha tiġi emendata skont dan.

                  (12)

                  Il-miżuri stipulati f’din id-Direttiva huma skont l-opinjoni tal-Kumitat Permanenti dwar il-Prodotti Bijoċidali,

            ADOTTAT DIN ID-DIRETTIVA:
      Artikolu 1
      L-Anness I għad-Direttiva 98/8/KE huwa emendat skont l-Anness għal din id-Direttiva.
      Artikolu 2
      1.   L-Istati Membri għandhom jadottaw u jippubblikaw il-liġijiet, ir-regolamenti u d-dispożizzjonijiet amministrattivi meħtieġa sabiex ikunu konformi ma’ din id-Direttiva sa mhux aktar tard mit-30 ta’ April 2013.
      Huma għandhom japplikaw dawk id-dispożizzjonijiet mill-1 ta’ Mejju 2014.
      Meta l-Istati Membri jadottaw dawk id-dispożizzjonijiet, dawn għandhom jinkludu referenza għal din id-Direttiva jew għandhom ikunu akkumpanjati b’tali referenza fl-okkażjoni tal-pubblikazzjoni uffiċjali tagħhom. L-Istati Membri għandhom jiddeterminaw kif għandha ssir din ir-referenza.
      2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-kamp kopert minn din id-Direttiva.
      Artikolu 3
      Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.
      Artikolu 4
      Din id-Direttiva hija indirizzata lill-Istati Membri.

         Magħmul fi Brussell, l-10 ta’ Mejju 2012.

               Għall-Kummissjoni

               Il-President

            José Manuel BARROSO

         (1)  ĠU L 123, 24.4.1998, p. 1.

         (2)  ĠU L 325, 11.12.2007, p. 3.

         ANNESS
         Fl-Anness I għad-Direttiva 98/8/KE għandha tiżdied l-entrata li ġejja:

                        Nru

                        Isem Komuni

                        Isem tal-IUPAC
                        Numri ta’ Identifikazzjoni

                        Purezza minima tas-sustanza attiva fil-prodott bijoċidali kif jitqiegħed fis-suq

                        Data tal-inklużjoni

                        Skadenza sa meta għandu jkun hemm konformità mal-Artikolu 16(3) (ħlief għall-prodotti li jkun fihom aktar minn sustanza attiva waħda, li għalihom l-iskadenza sa meta għandhom jikkonformaw mal-Artikolu 16(3) għandha tkun dik stipulata fl-aħħar deċiżjoni minn dawk dwar l-inklużjoni marbuta mas-sustanzi attivi tagħhom)

                        Data ta’ skadenza tal-inklużjoni

                        Tip tal-prodott

                        Dispożizzjonijiet speċifiċi (*)

                        "56

                           aċidu idrokloriku

                        aċidu idrokloriku
                        Nru tal-CAS: mhux applikabbli
                        Nru tal-KE: 231-595-7

                        999  gm/kg

                        l-1 ta’ Mejju 2014

                        it-30 ta’ April 2016

                        it-30 ta’ April 2024

                        2

                        Meta l-applikazzjoni għall-awtorizzazzjoni ta' prodott tkun qed tiġi vvalutata skont l-Artikolu 5 u l-Anness VI, l-Istati Membri għandhom jivvalutaw, fejn rilevanti għall-prodott partikolari, dawk ix-xenarji ta’ użu jew ta' esponiment u dawk ir-riskji għall-popolazzjonijiet umani u għall-kompartimenti ambjentali li ma ġewx indirizzati b'mod rappreżentattiv fil-valutazzjoni tar-riskji fil-livell tal-Unjoni.
                        L-Istati Membri għandhom jiżguraw li l-awtorizzazzjonijiet ta' prodotti għal użu mhux professjonali jkunu soġġetti għall-imballaġġ li qed jiġi ddisinjat biex jimminimizza l-esponiment tal-utent sakemm ma jkunx jista' jintwera fl-applikazzjoni għall-awtorizzazzjoni tal-prodott li r-riskji għas-saħħa tal-bniedem jistgħu jitnaqqsu għal livelli aċċettabbli b'mezzi oħra."

            (*)  Għall-implimentazzjoni tal-prinċipji komuni tal-Anness VI, il-kontenut u l-konklużjonijiet tar-rapporti ta’ valutazzjoni huma disponibbli fuq il-websajt tal-Kummissjoni: http://ec.europa.eu/comm/environment/biocides/index.htm


title: Direttiva tal-Kummissjoni 2010/51/UE tal- 11 ta’ Awwissu 2010 li temenda d-Direttiva 98/8/KE tal-Parlament Ewropew u tal-Kunsill biex l-N,N-diethyl-meta-toluamide jkun inkluż bħala sustanza attiva fl-Anness I tagħha  Test b’relevanza għaż-ŻEE

text:
                  12.8.2010

                  MT

                  Il-Ġurnal Uffiċjali tal-Unjoni Ewropea

                  L 211/14

            DIRETTIVA TAL-KUMMISSJONI 2010/51/UE
      tal-11 ta’ Awwissu 2010
      li temenda d-Direttiva 98/8/KE tal-Parlament Ewropew u tal-Kunsill biex l-N,N-diethyl-meta-toluamide jkun inkluż bħala sustanza attiva fl-Anness I tagħha
      (Test b’relevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat id-Direttiva tal-Parlament Ewropew u tal-Kunsill 98/8/KE tas-16 ta’ Frar 1998 dwar it-tqegħid fis-suq ta’ prodotti bijoċidali (1), u b’mod partikolari t-tieni subparagrafu tal-Artikolu 16(2) tagħha,
      Billi:

                  (1)

                  Ir-Regolament tal-Kummissjoni (KE) Nru 1451/2007 tal-4 ta’ Diċembru 2007 dwar it-tieni fażi tal-programm ta’ ħidma ta’ 10 snin imsemmi fl-Artikolu 16(2) tad-Direttiva 98/8/KE tal-Parlament Ewropew u tal-Kunsill dwar it-tqegħid fis-suq ta’ prodotti bijoċidali (2) jistabbilixxi lista ta’ sustanzi attivi li għandhom jiġu vvalutati, bl-għan li possibbilment jiġu inklużi fl-Anness I, IA jew IB għad-Direttiva 98/8/KE. Dik il-lista tinkludi l-N,N-diethyl-meta-toluamide (minn hawn ’il quddiem imsejjaħ “DEET”).

                  (2)

                  Skont ir-Regolament (KE) Nru 1451/2007, id-DEET ġie evalwat skont l-Artikolu 11(2) tad-Direttiva 98/8/KE għall-użu fi prodotti tat-tip 19, repellanti u attrattanti, kif iddefinit fl-Anness V għal dik id-Direttiva.

                  (3)

                  L-Isvezja nħatret bħala l-Istat Membru Rapporteur u ressqet ir-rapport tal-awtorità kompetenti, flimkien ma’ rakkomandazzjoni, lill-Kummissjoni fit-30 ta’ Novembru 2007 skont l-Artikolu 14(4) u (6) tar-Regolament (KE) Nru 1451/2007.

                  (4)

                  Ir-rapport tal-awtorità kompetenti ġie analizzat mill-Istati Membri u mill-Kummissjoni. Skont l-Artikolu 15(4) tar-Regolament (KE) Nru 1451/2007, is-sejbiet tal-analiżi ġew inkorporati, fi ħdan il-Kumitat Permanenti dwar il-Prodotti Bijoċidali fit-11 ta’ Marzu 2010, f’rapport ta’ valutazzjoni.

                  (5)

                  Mill-eżamijiet li saru jidher li l-prodotti bijoċidali li jintużaw bħala sustanzi repellanti jew attrattanti u li jkun fihom id-DEET jistgħu jkunu mistennija li jissodisfaw ir-rekwiżiti stipulati fl-Artikolu 5 tad-Direttiva 98/8/KE. Għaldaqstant huwa f’loku li d-DEET jiġi inkluż fl-Anness I għal dik id-Direttiva.

                  (6)

                  Fid-dawl tas-sejbiet tar-rapport ta’ valutazzjoni, huwa f’loku li, għall-prodotti li fihom id-DEET u li jintużaw bħala repellanti jew attrattanti, ikun hemm il-ħtieġa li jittieħdu miżuri ta’ tnaqqis tar-riskju fil-livell tal-awtorizzazzjoni tal-prodotti. Prodotti maħsuba għal applikazzjoni diretta fuq il-ġilda tal-bniedem għandhom ikunu ittikkettjati b’istruzzjonijiet għall-użu li jinkludu l-ammont u l-frekwenza tal-applikazzjoni sabiex jonqos l-esponiment primarju tal-bniedem. Ġie identifikat xi tħassib waqt il-valutazzjoni tar-riskju għas-saħħa tal-bniedem, speċjalment għat-tfal. Għaldaqstant, sakemm ma tiġix ippreżentata dejta biex turi li l-prodott jissodisfa r-rekwiżiti tal-Artikolu 5 u l-Anness VI meta jintuża fuq it-tfal, prodotti li fihom id-DEET ma għandhomx jintużaw fuq tfal ta’ inqas minn sentejn, u l-użu għandu jkun ristrett fit-tfal ta’ età bejn sentejn u tnax-il sena, ħlief meta dan ikun immotivat minn riskju għas-saħħa tal-bniedem minn pereżempju epidemiji minn mard li jittieħed mill-insetti. Barra dan, il-prodotti għandu jkollhom deterrenti għall-inġestjoni.

                  (7)

                  Huwa importanti li d-dispożizzjonijiet ta’ din id-Direttiva jkunu applikati b’mod simultanju fl-Istati Membri kollha sabiex jiġi żgurat trattament ugwali tal-prodotti bijoċidali fis-suq li fihom is-sustanza attiva DEET u wkoll biex jiġi ffaċilitat l-operat kif suppost tas-suq tal-prodotti bijoċidali b’mod ġenerali.

                  (8)

                  Għandu jitħalla jgħaddi perjodu raġonevoli qabel ma sustanza attiva tiġi inkluża fl-Anness I sabiex jippermetti lill-Istati Membri u lill-partijiet interessati jħejju rwieħhom biex jissodisfaw ir-rekwiżiti l-ġodda involuti, u biex jiġi żgurat li l-applikanti li jkunu ħejjew id-dossiers ikunu jistgħu jibbenefikaw bis-sħiħ mill-perjodu ta’ 10 snin ta’ protezzjoni tad-dejta, li skont l-Artikolu 12(1)(c)(ii) tad-Direttiva 98/8/KE jibda mid-data tal-inklużjoni.

                  (9)

                  Wara l-inklużjoni, l-Istati Membri għandhom jingħataw perjodu raġonevoli biex jimplimentaw l-Artikolu 16(3) tad-Direttiva 98/8/KE.

                  (10)

                  Id-Direttiva 98/8/KE għandha għalhekk tiġi emendata skont dan.

                  (11)

                  Il-miżuri stipulati f’din id-Direttiva huma skont l-opinjoni tal-Kumitat Permanenti dwar il-Prodotti Bijoċidali,

            ADOTTAT DIN ID-DIRETTIVA:
      Artikolu 1
      L-Anness I għad-Direttiva 98/8/KE huwa emendat skont l-Anness għal din id-Direttiva.
      Artikolu 2
      Traspożizzjoni
      1.   L-Istati Membri għandhom jadottaw u jippubblikaw il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw ma’ din id-Direttiva, sa mhux aktar tard mill-31 ta’ Lulju 2011.
      Għandhom japplikaw dawk id-dispożizzjonijiet mill-1 ta’ Awwissu 2012.
      Meta l-Istati Membri jadottaw dawk id-dispożizzjonijiet, dawn għandhom jinkludu referenza għal din id-Direttiva jew għandhom ikunu akkumpanjati b’tali referenza fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir din ir-referenza.
      2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert minn din id-Direttiva.
      Artikolu 3
      Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
      Artikolu 4
      Din id-Direttiva hija indirizzata lill-Istati Membri.

         Magħmul fi Brussell, il-11 ta’ Awwissu 2010.

               Għall-Kummissjoni

               Il-President

            José Manuel BARROSO

         (1)  ĠU L 123, 24.4.1998, p. 1.

         (2)  ĠU L 325, 11.12.2007, p. 3.

         ANNESS
         Fl-Anness I għad-Direttiva 98/8/KE, għandha tiżdied l-annotazzjoni li ġejja għall-N,N-diethyl-meta-toluamide:

                        Nru

                        Isem Komuni

                        Isem tal-IUPAC
                        Numri tal-Identifikazzjoni

                        Purezza minima tas-sustanza attiva fil-prodott bijoċidali kif jitqiegħed fis-suq

                        Data tal-inklużjoni

                        Skadenza sa meta għandu jkun hemm konformità mal-Artikolu 16(3)
                        (ħlief għall-prodotti li fihom iktar minn sustanza attiva waħda, li għalihom id-data ta’ skadenza għall-konformità mal-Artikolu 16(3) għandha tkun dik stipulata fl-aħħar deċiżjoni minn dawk dwar l-inklużjoni marbuta mas-sustanzi attivi tagħhom)

                        Data ta’ skadenza tal-inklużjoni

                        Tip ta’ prodott

                        Dispożizzjonijiet speċifiċi (*)

                        “35

                        N,N-diethyl-meta-toluamide

                        N,N-diethyl-m-toluamide
                        Nru tal-KE: 205-149-7
                        Nru tal-CAS: 134-62-3

                        970 gm/kg

                        1 ta’ Awwissu 2012

                        31 ta’ Lulju 2014

                        31 ta’ Lulju 2022

                        19

                        L-Istati Membri għandhom jiżguraw li l-awtorizzazzjonijiet ikunu soġġetti għall-kundizzjonijiet li ġejjin:

                                    (1)

                                    L-esponiment primarju tal-bniedem għandu jonqos permezz ta’ kunsiderazzjoni u applikazzjoni ta’ miżuri li jtaffu r-riskju, inklużi fejn applikabbli, struzzjonijiet għall-ammont u l-frekwenza tal-applikazzjoni tal-prodott fuq il-ġilda tal-bniedem;

                                    (2)

                                    Tikketti fuq prodotti maħsuba għall-użu fuq il-ġilda, ix-xagħar jew ħwejjeġ tal-bniedem għandhom jindikaw li l-prodott huwa maħsub għal użu ristrett fuq tfal bejn sentejn u tnax-il sena, u li mhuwiex maħsub għall-użu fuq tfal ta’ inqas minn sentejn, sakemm ma jintweriex fl-applikazzjoni għall-awtorizzazzjoni tal-prodott li l-prodott se jissodisfa r-rekwiżiti tal-Artikolu 5 u l-Anness VI mingħajr tali miżuri;

                                    (3)

                                    Il-prodotti għandhom jinkludu deterrenti għall-inġestjoni.”

            (*)  Għall-implimentazzjoni tal-prinċipji komuni tal-Anness VI, il-kontenut u l-konklużjonijiet tar-rapporti ta’ valutazzjoni huma disponibbli fuq il-websajt tal-Kummissjoni: http://ec.europa.eu/comm/environment/biocides/index.htm


title: Id-Direttiva tal-Kummissjoni 2004/71/KE tat-28 ta' April 2004 li temenda d-Direttiva tal-Kunsill 91/414/KEE biex tinkludi l-Pseudomonas chlororaphis bħala sustanza attivaTest b'rilevanza għaż-Żona EE

text:
Avviż Legali Importanti

|

32004L0071

Official Journal L 127 , 29/04/2004 P. 0104 - 0106

		Id-Direttiva tal-Kummissjoni 2004/71/KEtat-28 ta' April 2004li temenda d-Direttiva tal-Kunsill 91/414/KEE biex tinkludi l-Pseudomonas chlororaphis bħala sustanza attiva(Test b'rilevanza għaż-Żona EE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 91/414/KEE tal-15 ta' Lulju 1991 dwar it-tqegħid fis-suq [1] ta' prodotti għall-ħarsien tal-pjanti, u b'mod partikolari l-Artikolu 6(1) ta' din,Billi:(1) B'konformità ma' l-Artikolu 6 [2] tad-Direttiva 91/414/KEE l-awtoritajiet Svediżi rċevew fil-15 ta' Diċembru 1994 applikazzjoni mingħand Bio Agri AB, minn hawn 'il quddiem imsejħa l-applikant, għall-inklużjoni tas-sustanza attiva Pseudomonas chlororaphis fl-Anness I tad-Direttiva. Id-Deċiżjoni 97/248/KE(2) tal-25 ta' Marzu 1997 ikkonfermat li l-inkartament kien "komplut" fis-sens li seta' jitqies li jissodisfa, fil-prinċipju, ir-rekwiżiti ta' data u informazzjoni ta' l-Annessi II u III tad-Direttiva 91/414/KEE.(2) Għal din is-sustanza attiva, l-effetti fuq is-saħħa tan-nies u l-ambjent ġew stmati skond id-disposizzjonijiet ta' l-Artikolu 6(2) u (4) tad-Direttiva 91/414/KEE, għall-użu propost mill-applikanti. L-Istat Membru nominat relatur issottometta abbozz ta' rapport ta' stima tas-sustanza lill-Kummissjoni fis-7 ta' April 1998.(3) L-abbozz tar-rapport ta' stima ġie analizzat mill-Istati Membri u l-Kummissjoni fil-Kumitat Permanenti tal-Katina Alimentari u Saħħet l-Annimali. L-analiżi ġiet iffinalizzata fit-30 ta' Marzu 2004 fil-format tar-rapport ta' analiżi tal-Kummissjoni għall-Pseudomonas chlororaphis.(4) L-inkartament u l-informazzjoni mill-analiżi ġew sottomessi wkoll lill-Kumitat Xjentifiku tal-Pjanti. Il-Kumitat intalab jikkumenta (a) fuq il-livelli ta' reżidwi fl-ikel u l-għalf; (b) fuq l-esposizzjoni ta' l-operaturi; (c) jekk fir-rigward ta' riskju possibbli għan-nies, strateġija fuq livelli differenti għandhiex tinkludi dożi ripetuti bħala parti mis-sett tad-data primarja; (d) fuq is-sigurtà tossikoloġika tal-metaboliti antibijotiċi tas-sustanza attiva; (e) fuq il-bżonn ta' monitorjar tas-saħħa tal-ħaddiema; u (f) fuq il-potenzal tal-Pseudomonas chlororaphis li tikkawża l-infezzjoni ta' feriti jew effetti patoġeniċi oħra.Fl-opinjoni tiegħu [3] il-Kumitat ikkonkluda li (a) il-kwistjoni tar-reżidwi ġiet indirizzata b'mod adegwat u għalhekk m'hemmx lok għal tħassib; (b) l-esposizzjoni ta' l-operaturi għal formulazzjonijiet ta' Pseudomonas chlororaphis ġiet indirizzata b'mod adegwat; (c) fil-każ speċifiku tal-Pseudomonas chlororaphis, u fid-dawl tar-riżultati ta' l-istudji disponibbli, m'hemmx bżonn dożi ripetuti biex jiġu stmati r-riskji għan-nies; (d) jinħtieġu aktar studji għal stima aktar kompleta tal-potenzjal għal tibdil tal-metabolita 2,3-deepoxy-2,3-didehydro-rhizoxin (DDR). Madankollu, il-Kumitat ikkunsidra l-potenzal għall-esposizzjoni tan-nies għad-DDR u wkoll għal metaboliti antibijotiċi possibbli oħra tant zgħir li, anki fin-nuqqas ta' aktar informazzjoni, ma jeżisti ebda tħassib kbir għas-sigurtà ta' konsumaturi u operaturi; (e) studju bbażat fuq is-sorveljanza medika tal-ħaddiema għandu jsir b'mod konvenjenti meta dan l-aġent jiġi introdott bħala pestiċida mikrobika; (f) m'hemm ebda lok għal tħassib dwar is-sigurtà tan-nies fir-rigward ta' infezzjoni ta' feriti.Ir-rakkomandazzjonijiet tal-Kumitat Xjentifiku u aktar informazzjoni mingħand in-notifikatur ġew ikkunsidrati waqt l-analiżi mill-ġdid u f'din id-Direttiva u fir-Rapport ta' Analiżi, fejn gie enfasizzat il-bżonn ta' monitorjar ta' operaturi u ħaddiema bbażat fuq sorveljanza medika biex effetti negattivi jiġu skoperti bla dewmien u ta' studji li jimmonitorjaw u jikkwantifikaw il-kontaminazzjoni bid-DDR f'kondizzjonijiet prattiċi. Il-valutazzjoni tal-Kumitat Permanenti kkonkludiet li m'għandux ikun hemm riskju mhux aċċettabbli għal operaturi jekk jittieħdu miżuri xierqa li jimmitigaw ir-riskju.(5) Jidher mid-diversi eżamijiet li saru li prodotti għall-ħarsien tal-pjanti li jinkludu l-Pseudomonas chlororaphis ġeneralment jistgħu jiġu mistennija jissodisfaw ir-rekwiżiti stabbiliti fl-Artikolu 5(1) (a) u (b) tad-Direttiva 91/414/KEE fid-dawl ta' l-Artikolu 5(3) ta' din, b'mod partikolari fir-rigward ta' l-użu li ġie eżaminat u deskritt fid-dettall fir-rapport ta' analiżi tal-Kummissjoni. Għaldaqstant jixraq li din is-sustanza attiva tiġi inkluża fl-Anness I, sabiex jiġi żgurat li fl-Istati Membri kollha l-awtorizzazzjonijiet għal prodotti għall-ħarsien tal-pjanti jistgħu jingħataw f'konformità mad-disposizzjonijiet ta' dik id-Direttiva.(6) Wara l-inklużjoni, l-Istati Membri għandhom jingħataw perjodu raġonevoli biex jimplimentaw id-disposizzjonijiet tad- Direttiva 91/414/KEE fir-rigward ta' prodotti għall-ħarsien tal-pjanti li jinkludu l-Pseudomonas chlororaphis u partikolarment biex jeżaminaw mill-ġdid l-awtorizzazzjonijiet proviżorji li jeżistu u, sa mhux aktar tard mit-tmiem ta' dan il-perjodu, jittrasformaw dawn l-awtorizzazzjonijiet f'awtorizzazzjonijiet kompleti, jemendawhom jew jirtirawhom f'konformità mad-disposizzjonijiet tad-Direttiva 91/414/KEE.(7) Huwa għaldaqstant xieraq li d-Direttiva 91/414/KEE tiġi emendata.(8) Il-miżuri provduti f'din id-Direttiva huma skond l-opinjoni tal-Kumitat Permanenti tal-Katina Alimentari u Saħħet l-Annimali,ADOTTAT DIN ID-DIRETTIVA:Artikolu 1L-Anness I tad Direttiva 91/414/KEE huwa emendat kif stabbilit fl-Anness tad-Direttiva preżenti.Artikolu 21. L-Istati Membri għandhom jadottaw u jippubblikaw sa mhux aktar tard mill-31 ta' Marzu 2005 il-liġijiet, ir-regolamenti u d-disposizzjonijiet amministrattivi meħtieġa biex jikkonformaw ma' din id-Direttiva. Huma għandhom minnufih jikkomunikaw lill-Kummissjoni t-test ta' dawn id-disposizzjonijiet u tabella ta' korrelazzjoni bejn dawn id-disposizzjonijiet u din id-Direttiva.Huma għandhom japplikaw dawn id-disposizzjonijiet mill-1 ta' April 2005.2. Meta l-Istati Membri jadottaw dawn id-disposizzjonijiet, huma għandhom jinkludu referenza għal din id-Direttiva jew ikunu akkompanjati b'din ir-referenza fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha tkun magħmula din ir-referenza.Artikolu 31. L-Istati Membri għandhom janalizzaw l-awtorizzazzjoni għal kull prodott li jinkludi l-Pseudomonas chlororaphis biex jiżguraw li jitħarsu l-kondizzjonijiet relatati ma' din is-sustanza attiva mogħtija fl-Anness I tad-Direttiva 91/414/KEE. Fejn jinħtieġ, huma għandhom jemendaw jew jirtiraw l-awtorizzazzjonijiet f'konformità mad-Direttiva 91/414/KEE sa mhux aktar tard mill-31 ta' Marzu 2005.2. Għal kull prodott għall-ħarsien tal-pjanti awtorizzat li jinkludi l-Pseudomonas chlororaphis bħala l-unika sustanza attiva jew bħala waħda minn diversi sustanzi attivi li kollha kienu elenkati fl-Anness I tad-Direttiva 91/414/KEE sa mhux aktar tard mit-30 ta' Settembru 2004, l-Istati Membri għandhom jivvalutaw il-prodott mill-ġdid fuq il-bażi ta' inkartament li jissodisfa r-rekwiżiti ta' l-Anness III ta' dik id-Direttiva. Fuq il-bażi ta' din il-valutazzjoni, huma għandhom jistabbilixxu jekk il-prodott jissodisfax il-kondizzjonijiet mogħtija fl-Artikolu 4(1)(b), (c), (d) u (e) tad-Direttiva 91/414/KEE.Wara din id-determinazzjoni l-Istati Membri għandhom:(a) fil-każ ta' prodott li jkollu l-Pseudomonas chlororaphis bħala l-unika sustanza attiva, fejn jinħtieġ, jemendaw jew jirtiraw l-awtorizzazzjoni sa mhux aktar tard mill-31 ta' Marzu 2006; jew(b) fil-każ ta' prodott li jinkludi l-Pseudomonas chlororaphis bħala waħda minn diversi sustanzi attivi, fejn jinħtieġ, jemendaw jew jirtiraw l-awtorizzazzjoni sa mhux aktar tard mill-31 ta' Marzu 2006 jew sad-data ffissata għal din l-emenda jew irtirar fid-Direttiva jew Direttivi rispettivi li żiedu s-sustanza jew sustanzi relevanti ma' l-Anness I tad-Direttiva 91/414/KEE, skond liema data tkun l-aktar tard.Artikolu 4Din id-Direttiva għandha tidħol fis-seħħ fl-1 ta' Ottubru 2004.Artikolu 5Din id-Direttiva hi indirizzata lill-Istati Membri.Magħmula fi Brussel, fit-28 ta' April 2004.Għall-KummissjoniDavid ByrneMembru tal-Kummissjoni[1] ĠU L 230, tad-19.8.91, pġ. 1. Id-Direttiva kif l-aħħar emendata bid-Direttiva tal-Kummissjoni 2004/20/KE (ĠU L 70, tad-9.3.4, pġ. 32).[2] ĠU L 98, tal-15.4.97, pġ. 15.[3] L-Opinjoni tal-Kumitat Xjentifiku tal-Pjanti dwar mistoqsijiet speċifiċi mill-Kummissjoni fir-rigward tal-valutazzjoni tal-pseudomonas chlororaphis fil-kuntest tad-Direttiva tal-Kunsill 91/414/KEE scp/pseudom/002-finali adottata fl-20 ta’ Diċembru 2001.--------------------------------------------------ANNESSFl-Anness I il-filliera li ġejja tiżdied fil-qiegħ tat-tabella."Nru | -Isem komuni, numri ta' identifikazzjoni | L-isem IUPAC | Purità | Dħul fis-seħħ | Għeluq ta' l-inklużjoni | Disposizzjonijiet speċifiċi |90 | Pseudomonas chlororaphis Razza: MA 342 Nru CIPAC 574 | Mhux applikabbli | L-ammont tal-metabolita sekondarja 2,3-deepoxy-2,3-dide-hydro-rhizoxin (DDR) fis-sustanza fermentata fil-punt tal-formulazzjoni tal-prodott ma tridx tkun aktar mill-limitu tal-kwantifikazzjoni (LOQ ta' 2 mg/l). | L-1 ta' Ottubru 2004 | It-30 ta' Settembru 2014 | Jista' jiġi awtorizzat biss l-użu bħala fungiċida ġo makkinarju magħluq għat-trattament ta' żerriegħa. Meta jinħarġu awtorizzazzjonijiet, għandhom jitqiesu l-konklużjonijiet tar-rapport ta' analiżi fuq il-Pseudomonaschlororaphis, u b'mod partikolari l-Appendiċijiet I u II ta' dan, kif finalizzati fil-Kumitat Permanenti tal-Katina Alimentari u Saħħet l-Annimali fit-30 ta' Marzu 2004. F'din l-istima komprensiva, l-Istati Membri għandhom jagħtu attenzjoni partikolari lis-sigurtà ta' operaturi u ħaddiema. Miżuri li jimmitigaw ir-riskju għandhom jittieħdu fejn xieraq. |--------------------------------------------------


title: Id-Direttiva 1999/33/KE tal-Parlament Ewropew u tal-Kunsill ta' l-10 ta' Mejju 1999 li temenda d-Direttiva tal-Kunsill 67/548/KEE fir-rigward ta' l-ittikkettjar ta' ċerti sustanzi perikolużi fl-Awstrija u l-Isvezja

text:
Avviż Legali Importanti

|

31999L0033

Official Journal L 199 , 30/07/1999 P. 0057 - 0058

		Id-Direttiva 1999/33/KE tal-Parlament Ewropew u tal-Kunsillta' l-10 ta' Mejju 1999li temenda d-Direttiva tal-Kunsill 67/548/KEE fir-rigward ta' l-ittikkettjar ta' ċerti sustanzi perikolużi fl-Awstrija u l-IsvezjaIL-PARLAMENT EWROPEW U L-KUNSILL TA' L-UNJONI EWROPEA,Wara li kkunsidraw it-Trattat li jistabbilixi l-Komunità Ewropea, u b'mod partikolari l-Artikolu 95 tiegħu,Wara li kkunsidraw l-proposta mill-Kummissjoni [1],Wara li kkunsidraw l-opinjoni tal-Kumitat Ekonomiku u Soċjali [2],Wara li jaġixxu skond il-proċedura stabbilita fl-Artikolu 251 tat-Trattat [3],(1) Billi l-Artikolu 30 tad-Direttiva tal-Kunsill 67/548/KEE tas-27 ta' Ġunju 1967 rigward l-approssimazzjoni tal-liġijiet, tar-regolamenti u tad-disposizzjonijiet amministrattivi dwar il-klassifikazzjoni, l-imballaġġ u l-ittikkettjar ta'sustanzi perikolużi [4], jipprovdi li l-Istati Membri ma jistgħux jipprojbixxu, jirrestrinġu jew jimpedixxu t-tqegħid fis-suq ta' sustanzi li jikkonformaw ma' dik id-Direttiva;(2) Billi l-Artikolu 23(2)(ċ) tad-Direttiva 67/548/KEE jeħtieġ li kull pakkett ta' sustanza juri simboli ta' perikolu, kif stabbilit fl-Anness II; billi l-Artikolu 23(2)(e) ta' l-imsemmija Direttiva jeħtieġ li kull pakkett ta' sustanza juri frażijiet-S speċifiċi (frażijiet ta' sigurtà) fir-rigward ta' l-użu sigur tas-sustanza, u billi l-kliem ta' dawk il-frażijiet-S huma stabbiliti fl-Anness IV ta' dik id-Direttiva;(3) Billi l-Artikolu 69 ta' l-Att ta' l-Adeżjoni ta' l-1994 u l-Anness VIII tiegħu jipprovdu li l-Artikolu 30 flimkien ma' l-Artikolu 23(2) tad-Direttiva 67/548/KEE m'għandhomx japplikaw għall-Awstrija qabel l-1 ta' Jannar 1999, billi l-Awstrija tista' teħtieġ l-użu ta' tikketti b'simboli addizzjonali mhux inklużi fl-Anness II u tikketti b'frażijiet–S addizzjonali mhux elenkati fl-Anness IV ta' l-imsemmija Direttiva rigward kontro-miżuri f'każ ta' aċċident, u li dawk id-disposizzjonijiet għandhom ikunu riveduti skond il-proċeduri tal-KE qabel il-31 ta' Diċembru 1998;(4) Billi l-Artikolu 23(2)(d) tad-Direttiva 67/548/KEE jeħtieġ li kull pakkett ta' sustanza juri frażijiet-R speċifiċi (frażijiet riskju) li jindikaw ir-riskji speċjali illi jinqalgħu mill-perikoli involuti fl-użu tas-sustanza, u billi l-kliem ta' dawk il-frażijiet-R huwa stabbilit fl-Anness III ta' l-imsemmija Direttiva;(5) Billi l-Artikolu 112 tat-Trattat ta' Adeżjoni 1994 u l-Anness XII tiegħu jipprovdu li l-Artikolu 30 flimkien ma' l-Artikolu 23(2)(d) tad-Direttiva 67/548/KEE m'għandux japplika għall-Isvezja qabel l-1 ta' Jannar 1999, billi l-Isvezja tista' teħtieġ l-użu tal-frażijiet-R addizzjonali "R-322" u "R-340" mhux elenkati fl-Anness III ta' l-imsemmija Direttiva, u li dawk id-disposizzjonijiet għandhom ikunu riveduti skond il-proċeduri tal-Komunità qabel il-31 ta' Diċembru 1998;(6) Billi d-Direttiva 1999/45/KE tal-Parlament Ewropew u tal-Kunsill tal-31 ta' Mejju 1999 li tirrigwarda l-approssimazzjoni tal-liġijiet, ir-regolamenti u d-disposizzjonijiet amministrattivi ta' l-Istati Membri dwar il-klassifikazzjoni, l-imballaġġ u l-ittikettjar tal-preparazzjonjijiet perikolużi [5] tipprovdi għal ċerti kondizzjonijiet speċifiċi għall-applikazzjoni tad-Direttiva fir-rigward, fost oħrajn, ta' simboli addizzjonali, frażijiet-R u frażijiet-S għall-Awstrija u l-Isvezja biex jittieħed kont tal-livell ta' l-i standards tagħhom għall-ħarsien tas-saħħa u l-ħarsien ta' l-ambjent; billi dawk il-kondizzjonijiet speċifiċi huma limitati għal perjodu ta' sentejn li jibda għaddej mill-1 ta' Jannar 1999 sal-31 ta' Diċembru 2000; billi f'dak il-perjodu għandu jkun hemm koerenza fil-kondizzjonijiet tal-marketing tas-sustanzi u l-preparazzjonijiet perikolużi.(7) Billi huwa prevedibbli progress xjentifiku u tekniku fil-kwadru ta' negozjati internazzjonali fuq l-armonizzazzjoni tal-klassifikazzjoni ta' sustanzi perikolużi fir-rigward ta' "R-322", u billi, fid-dawl tan-negozjati internazzjonali li għadhom sejrin fuq l-ittikkettjar ta' sustanzi perikolużi u wara li jitqies l-istħarriġ fuq l-ittikkettjar mniehed mill-Kummissjoni, l-esperti ta' l-Istati Membri ftehmu li jikkunsidraw reviżjoni fil-fond tal-leġislazzjoni eżistenti tal-Komunità fir-rigward tal-"R-340" bħala' prijorità importanti;(8) Billi l-leġislazzjoni tal-Komunità għandha tiġi riveduta fid-dawl ta' l-eżitu tan-negozjati fuq l-armonizzazzjoni internazzjonali tal-klassifikazzjoni u l-ittikkettjar ta' sustanzi perikolużi, u billi jista' jkun mistenni li l-eżitu ser iwassal għall-approssimazzjoni ta' standards f'dan ir-rigward mal-Komunità kollha;(9) Billi r-risoluzzjoni tal-Kunsill u tar-rappreżentanti tal-Gvernijiet ta' l-Istati Membri, mlaqqa' fi ħdan il-Kunsill, tat-3 ta' Diċembru 1990 fuq it-titjib tal-prevenzjoni u t-trattament ta' l-avvelenament akut fil-bniedem [6] issejjaħ għall-armonizzazzjoni tal-proċeduri għall-ġbir ta' data tossikoloġika klinika għaċ-ċentri ta' avvelenament kollha fil-Komunità biex ikun faċilitat l-iżvilupp ta' politika għall-prevenzjoni ta' riskju tossiku; billi għal dak il-għan, l-awtoritajiet kompetenti rilevanti, f'koperazzjoni mal-Kummissjoni, għandhom jistabbilixxu bejn iċ-ċentri tal-avvelenament jew, meta xieraq, servizzi oħra kompetenti sistema tal-Komunità ta' informazzjoni u kollaborazzjoni dwar id-disponibbilità ta' antidoti;(10) Billi simbolu li juri li r-residwi ta' ċerti sustanzi perikolużi għandhom jinġabru separatament minn skart ieħor jista' jnaqqas ir-rilaxx potenzjali ta' sustanzi perikolużi fl-ambjent bit-titjib ta' l-użu ta' sistemi speċjali tal-ġbir ta' l-iskart mill-pubbliku ġenerali; billi, minħabba n-nuqqas ta' ċerta evidenza, ċertu ammont ta' żmien għadu meħtieġ għall-konsiderazzjoni tal-bżonn għal dan is-simbolu ġewwa l-Komunità;(11) Billi r-reviżjoni tal-leġislazjoni Komunitarja fuq sustanzi perikolużi fir-rigward tad-disposizzjonijiet ta' l-Att ta' l-Adeżjoni ta' l-1994 dwar l-Awstrija u l-Isvezja ma setgħetx titlesta sal-31 ta' Diċembru 1998;(12) Billi id-disposizzjonijiet koperti b'din id-Direttiva għandhom ikomplu jkunu riveduti skond il-proċeduri tal-Komunità fil-perjodu ta' l-eżenzjoni stabbilit; billi, iżda, mingħajr preġudizzji għall-eżitu ta' dik ir-reviżjoni, fl-aħħar ta' dak il-perjodu l-acquis communautaire japplika għall-Awstrija u l-Isvezja taħt l-istess kondizzjonijiet kif japplika għall-Istati Membri l-oħra;(13) Billi l-leġislazzjoni tal-Komunità tista' tipprovdi għal derogi għall-perjodi limitati ta' żmien għal ċerti Stati Membri fid-dawl tas-sitwazzjonijiet speċifiċi tagħhom,ADOTTAW DIN ID-DIRETTIVA:Artikolu 1Il-paragrafi li ġejjin għandhom jiżdiedu ma' l-Artikolu 23 tad-Direttiva 67/548/KEE:"5. l-Awstrija tista' mill-1 ta' Jannar 1999 sal-31 ta' Diċembru 2000 teħtieġ l-użu ta':- is-simbolu addizzjonali "dustbin b'salib fuqu'" rigward ir-rimi ta' l-iskart, mhux inkluż fl-Anness II, u- il-frażi-S addizzjonali "Jeżisti l-antitodu, persunal mediku għandu jikkuntattja liċ-Ċentru għall-Informazzjoni fuq il-Veleni" dwar kontromiżuri f'każ ta' aċċident, mhux elenkat fl-Anness IV.6. L-Isvezja tista' mill-1 ta' Jannar 1999 sal-31 ta' Diċembru 2000 teħtieġ l-użu tal-frażijiet-R addizzjonali li ġejjin, mhux elenkati fl-Anness III:- "R-322" għall-sustanzi li juru effetti tossiċi akuti mhux koperti bil-kriterji għall-klassifikazzjoni ta' l-Anness VI (kategorija Svediża "ta' ħsara moderata"), u- "R-340" għall-sustanzi kklassifikati bħala kanċeroġeniċi, kategorija 3, minflokk il-frażi-R R40."Artikolu 2Ir-Repubblika ta' l-Awstrija u r-Renju ta' l-Isevzja għandhom jadottaw u jippubblikaw id-disposizzjonijiet meħtieġa biex iħarsu din id-Direttiva sa mhux aktar tard mit-30 ta' Lulju 2000. Ghandhom jgharrfu lill-Kummissjoni b'dan minnufih.Meta l-Istati Membri konċernati jadottaw dawn id-disposizzjonijiet, dawn għandhom ikollhom referenza għal din id-Direttiva jew ikunu akkumpanjati minn din ir-referenza fl-okkażjoni tal-pubblikazzjoni uffiċċjali tagħhom. Il-metodi dwar kif issir din ir-referenza ghandhom jigu stabbiliti mill-Istati Membri.Artikolu 3Din id-Direttiva hija indirizzata lill-Istati Membri.Magħmula fi Brussel, fl-10 ta' Mejju 1999.Għal Parlament EwropewIl-PresidentJ. M. Gil-roblesGhall-KunsilIl-PresidentH. Eichel[1] ĠU C 374, tat-3.12.1998, p. 15.[2] ĠU C 40, tal-15.2.1999, p. 43.[3] L-opinjoni tal-Parlament Ewropew tas-16 ta' Diċembru 1998 (ĠU C 98, 09.04.99, p. 151), Posizzjoni Komuni tal-Kunsill tat-8 ta' Frar 1999 (ĠU C 58, 01.03.99, p. 26) u d-Deċiżjoni tal-Parlament Ewropew ta' l-10 ta' Marzu 1999 (ĠU C 175, tal-21.06.1999). Deċiżjoni tal-Kunsill tat-29 ta' April 1999.[4] ĠU L 196, tas-16.8.1967, p. 1. Id-Direttiva kif l-aħħar emendata bid-Direttiva tal-Kummissjoni 98/98/KE (ĠU L 355, 30.12.98, p. 1).[5] ĠU L 200, tat-30.7.1999, p. 1.[6] ĠU C 329, tal-31.12.1990, p. 6.--------------------------------------------------


title: Direttiva tal-Kummissjoni 2013/7/UE tal- 21 ta’ Frar 2013 li temenda d-Direttiva 98/8/KE tal-Parlament Ewropew u tal-Kunsill biex il-klorur tal-alkil(C 12-16 )dimetilbenżilammonju jiġi inkluż bħala sustanza attiva fl-Anness I tagħha  Test b’relevanza għaż-ŻEE

text:
                  22.2.2013

                  MT

                  Il-Ġurnal Uffiċjali tal-Unjoni Ewropea

                  L 49/66

            DIRETTIVA TAL-KUMMISSJONI 2013/7/UE
      tal-21 ta’ Frar 2013
      li temenda d-Direttiva 98/8/KE tal-Parlament Ewropew u tal-Kunsill biex il-klorur tal-alkil(C12-16)dimetilbenżilammonju jiġi inkluż bħala sustanza attiva fl-Anness I tagħha
      (Test b’relevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat id-Direttiva 98/8/KE tal-Parlament Ewropew u tal-Kunsill tas-16 ta’ Frar 1998 dwar it-tqegħid fis-suq tal-prodotti bijoċidali (1), u b’mod partikolari t-tieni subparagrafu tal-Artikolu 16(2) tagħha,
      Billi:

                  (1)

                  Ir-Regolament tal-Kummissjoni (KE) Nru 1451/2007 tal-4 ta’ Diċembru 2007 dwar it-tieni fażi tal-programm ta’ ħidma ta’ 10 snin imsemmi fl-Artikolu 16(2) tad-Direttiva 98/8/KE tal-Parlament Ewropew u tal-Kunsill rigward it-tqegħid fis-suq ta’ prodotti bijoċidali (2) jistabbilixxi lista ta’ sustanzi attivi li għandhom jiġu vvalutati, bl-għan li possibbilment jiġu inklużi fl-Anness I, IA jew IB tad-Direttiva 98/8/KE. Dik il-lista tinkludi komposti ta’ ammonju kwaternarju, benżil-C12-16-alkildimetil, kloruri, li huwa sinonimu għal klorur tal-alkil (C12-16) dimetilbenżilammonju.

                  (2)

                  Skont ir-Regolament (KE) Nru 1451/2007, il-klorur tal-alkil (C12-16) dimetilbenżilammonju ġie evalwat skont l-Artikolu 11(2) tad-Direttiva 98/8/KE għall-użu fi prodotti tat-tip 8, preservattivi tal-injam, kif iddefinit fl-Anness V ta’ dik id-Direttiva.

                  (3)

                  L-Italja nħatret bħala Stat Membru Rapporteur u fl-14 ta’ Awwissu 2007 ressqet ir-rapport tal-awtorità kompetenti, flimkien ma’ rakkomandazzjoni, lill-Kummissjoni f’konformità mal-Artikolu 10(5) u (7) tar-Regolament tal-Kummissjoni (KE) Nru 2032/2003 tal-4 ta’ Novembru 2003 dwar it-tieni fażi tal-programm ta’ ħidma ta’ 10 snin imsemmi fl-Artikolu 16(2) tad-Direttiva 98/8/KE tal-Parlament Ewropew u tal-Kunsill dwar it-tqegħid fis-suq tal-prodotti bijoċidali, u li jemenda r-Regolament (KE) Nru 1896/2000 (3)

                  (4)

                  Ir-rapport tal-awtorità kompetenti ġie analizzat mill-Istati Membri u mill-Kummissjoni. Skont l-Artikolu 15(4) tar-Regolament (KE) Nru 1451/2007, is-sejbiet mill-analiżi ġew inkorporati, fi ħdan il-Kumitat Permanenti dwar il-Prodotti Bijoċidali fil-21 ta’ Settembru 2012, f’rapport ta’ valutazzjoni.

                  (5)

                  Mill-evalwazzjonijiet li saru, jidher li l-prodotti bijoċidali użati bħala preservattivi tal-injam u li fihom il-klorur tal-alkil (C12-16) dimetilbenżilammonju jistgħu jiġu preżunti li jissodisfaw ir-rekwiżiti stipulati fl-Artikolu 5 tad-Direttiva 98/8/KE. Għalhekk huwa xieraq li l-klorur tal-alkil (C12-16) dimetilbenżilammonju jiġi inkluż għall-użu fil-prodotti tat-tip 8 fl-Anness I ta’ dik id-Direttiva.

                  (6)

                  Ma ġewx evalwati l-użi u x-xenarji ta’ esponiment potenzjali kollha fil-livell tal-Unjoni. Ma ġiex ivvalutat pereżempju l-użu minn utenti mhux professjonali, u lanqas ma ġie evalwat l-esponiment tal-ikel jew tal-għalf. Għalhekk huwa xieraq li l-Istati Membri jkunu meħtieġa jivvalutaw dawk l-użi jew ix-xenarji ta’ esponiment u dawk ir-riskji għall-popolazzjonijiet umani u l-kompartimenti ambjentali li għadhom ma ġewx indirizzati b’mod rappreżentattiv fil-valutazzjoni tar-riskji li saret fil-livell tal-Unjoni, u li, meta jkunu qed jagħtu l-awtorizzazzjonijiet tal-prodotti, jiżguraw li jittieħdu miżuri xierqa jew li jiġu imposti kundizzjonijiet speċifiċi sabiex ir-riskji identifikati jitnaqqsu għal livelli aċċettabbli.

                  (7)

                  Fid-dawl tar-riskji identifikati għas-saħħa tal-bniedem, huwa xieraq li jkun meħtieġ li jiġu stabbiliti proċeduri operattivi sikuri, li l-prodotti jintużaw b’tagħmir personali protettiv adegwat, u li l-prodotti ma jiġux applikati fuq injam li jista’ jidħol f’kuntatt dirett mat-tfal, sakemm ma jkunx jista’ jintwera fl-applikazzjoni għall-awtorizzazzjoni tal-prodott illi r-riskji jistgħu jitnaqqsu għal livell aċċettabbli.

                  (8)

                  Fid-dawl tar-riskji identifikati għall-ambjent, huwa xieraq li jkun meħtieġ li l-applikazzjoni industrijali jew professjonali titwettaq f’żona iżolata jew fuq bażi iebsa impermeabbli b’ħitan ta’ protezzjoni, li hekk kif l-injam jiġi ttrattat jinħażen fuq bażi iebsa impermeabbli, biex jiġu evitati rilaxxi diretti fil-ħamrija jew l-ilma, u li kwalunkwe rilaxx mill-applikazzjoni tal-prodotti użati bħala preservattivi tal-injam u li fihom il-klorur tal-alkil (C12-16) dimetilbenżilammonju jinġabar għall-użu mill-ġdid jew għar-rimi.

                  (9)

                  Ġew identifikati riskji inaċċettabbli għall-ambjent f’sitwazzjonijiet fejn l-injam ittrattat bil-Klorur tal-alkil (C12-16) dimetilbenżilammonju kien espost kontinwament għall-elementi tat-temp jew ta’ spiss kien issoġġettat għat-tixrib (klassi tal-użu 3 kif iddefinit mill-OECD (4)), kien intuża għall-bini fuq barra li jkun qrib jew fuq l-ilma (ix-xenarju ta’ “pont” fil-klassi tal-użu 3, kif iddefinit mill-OECD (5)) jew li ġie f’kuntatt dirett mal-ilma ħelu (il-klassi tal-użu 4b kif iddefinit mill-OECD (6)). Huwa għalhekk xieraq li jkun meħtieġ li l-prodotti ma jkunux awtorizzati għat-trattament tal-injam intenzjonat għal dawk l-użi, sakemm ma tiġix ippreżentata dejta li turi li l-prodott se jissodisfa r-rekwiżiti kemm tal-Artikolu 5 kif ukoll tal-Anness VI tad-Direttiva 98/8/KE, fejn meħtieġ bl-applikazzjoni tal-miżuri ta’ mitigazzjoni tar-riskji.

                  (10)

                  Id-dispożizzjonijiet ta’ din id-Direttiva għandhom jiġu applikati b’mod simultanju fl-Istati Membri kollha sabiex jiġi żgurat trattament ugwali fis-suq tal-Unjoni tal-prodotti bijoċidali tal-prodotti tat-tip 8 li fihom is-sustanza attiva klorur tal-alkil (C12-16) dimetilbenżilammonju, u wkoll biex jiġi ffaċilitat it-tħaddim tajjeb tas-suq tal-prodotti bijoċidali inġenerali.

                  (11)

                  Għandu jitħalla jgħaddi perjodu raġonevoli qabel ma sustanza attiva tiġi inkluża fl-Anness I tad-Direttiva 98/8/KE, sabiex l-Istati Membri u l-partijiet interessati jkunu jistgħu jitħejjew biex jissodisfaw ir-rekwiżiti l-ġodda involuti u biex jiġi żgurat li l-applikanti li ħejjew id-dossiers ikunu jistgħu jibbenefikaw bis-sħiħ mill-perjodu ta’ 10 snin ta’ protezzjoni tad-dejta, li skont l-Artikolu 12(1)(c)(ii) tad-Direttiva 98/8/KE, jibda mid-data tal-inklużjoni.

                  (12)

                  Wara l-inklużjoni, l-Istati Membri għandhom jingħataw perjodu raġonevoli biex jimplimentaw l-Artikolu 16(3) tad-Direttiva 98/8/KE.

                  (13)

                  Id-Direttiva 98/8/KE għalhekk għandha tiġi emendata skont dan.

                  (14)

                  F’konformità mad-Dikjarazzjoni Politika Konġunta tat-28 ta’ Settembru 2011 tal-Istati Membri u l-Kummissjoni dwar id-dokumenti ta’ spjegazzjoni (7), l-Istati Membri ntrabtu li jakkumpanjaw, f’każijiet ġustifikati, in-notifika tal-miżuri ta’ traspożizzjoni tagħhom b’dokument wieħed jew aktar li jispjegaw ir-relazzjoni bejn il-komponenti ta’ direttiva u l-partijiet korrispondenti ta’ strumenti ta’ traspożizzjoni nazzjonali.

                  (15)

                  Il-miżuri stipulati f’din id-Direttiva huma skont l-opinjoni tal-Kumitat Permanenti dwar il-Prodotti Bijoċidali,

            ADOTTAT DIN ID-DIRETTIVA:
      Artikolu 1
      L-Anness I tad-Direttiva 98/8/KE huwa emendat skont l-Anness ta’ din id-Direttiva.
      Artikolu 2
      1.   Sa mhux aktar tard mill-31 ta’ Jannar 2014, l-Istati Membri għandhom jadottaw u jippubblikaw il-liġijiet, ir-regolamenti u d-dispożizzjonijiet amministrattivi meħtieġa sabiex ikunu konformi ma’ din id-Direttiva.
      Huma għandhom japplikaw dawn id-dispożizzjonijiet mill-1 ta’ Frar 2015.
      Meta l-Istati Membri jadottaw dawk id-dispożizzjonijiet, dawn għandhom jinkludu referenza għal din id-Direttiva jew ikunu akkumpanjati mit-tali referenza fl-okkażjoni tal-pubblikazzjoni uffiċjali tagħhom. L-Istati Membri għandhom jiddeterminaw kif għandha ssir din ir-referenza.
      2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li jadottaw fil-kamp kopert minn din id-Direttiva.
      Artikolu 3
      Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
      Artikolu 4
      Din id-Direttiva hija indirizzata lill-Istati Membri.

         Magħmul fi Brussell, il-21 ta’ Frar 2013.

               Għall-Kummissjoni

               Il-President

            José Manuel BARROSO

         (1)  ĠU L 123, 24.4.1998, p. 1.

         (2)  ĠU L 325, 11.12.2007, p. 3.

         (3)  ĠU L 307, 24.11.2003, p. 1.

         (4)  Serje ta’ dokumenti tal-OECD dwar ix-xenarju tal-emissjonijiet, Numru 2, Emission Scenario Document for Wood Preservatives, il-parti 2, p. 64.

         (5)  Ibid.

         (6)  Ibid.

         (7)  ĠU C 369, 17.12.2011, p. 14.

         ANNESS
         Fl-Anness I tad-Direttiva 98/8/KE, għandha tiżdied l-entrata li ġejja:

                        Nru

                        Isem Komuni

                        Isem tal-IUPAC
                        Numri tal-Identifikazzjoni

                        Grad minimu tal-purezza tas-sustanza attiva (*)

                        Data tal-inklużjoni

                        Skadenza għall-konformità mal-Artikolu 16(3), sakemm ma tapplikax waħda mill-eċċezzjonijiet indikati fin-nota ta’ qiegħ il-paġna għal din l-intestatura (**)

                        Data ta’ skadenza tal-inklużjoni

                        Tip ta’ prodotti

                        Dispożizzjonijiet speċifiċi (***)

                        “64

                        Klorur tal-alkil (C12-16) dimetilbenżilammonju
                        (C12-16) ADBAC

                        Isem tal-IUPAC: Mhux applikabbli
                        Nru tal-KE: 270-325-2
                        Nru tal-CAS: 68424-85-1

                        Piż niexef 940 g/kg

                        l-1 ta’ Frar 2015

                        il-31 ta’ Jannar 2017

                        il-31 ta’ Jannar 2025

                        8

                        Il-valutazzjoni tar-riskji fil-livell tal-Unjoni ma kinitx tindirizza l-użi u x-xenarji ta’ esponiment potenzjali kollha; ċerti użi u xenarji ta’ esponiment, bħall-użu minn utenti mhux professjonali u l-esponiment tal-ikel jew tal-għalf, ġew esklużi. Meta l-applikazzjoni għall-awtorizzazzjoni ta’ prodott tkun qed tiġi vvalutata, skont l-Artikolu 5 u l-Anness VI, l-Istati Membri għandhom jivvalutaw, fejn rilevanti għall-prodott partikolari, dawk l-użi jew ix-xenarji ta’ esponiment u dawk ir-riskji għall-popolazzjonijiet tal-bniedem u għall-kompartimenti ambjentali li ma ġewx indirizzati b’mod rappreżentattiv fil-valutazzjoni tar-riskji fil-livell tal-Unjoni.
                        L-Istati Membri għandhom jiżguraw li l-awtorizzazzjonijiet ikunu soġġetti għall-kundizzjonijiet li ġejjin:

                                    (1)

                                    Għandhom jiġu stabbiliti proċeduri operattivi sikuri għall-utenti industrijali jew professjonali, u l-prodotti għandhom jintużaw flimkien ma’ tagħmir personali protettiv adegwat, sakemm ma jkunx jista’ jintwera fl-applikazzjoni għall-awtorizzazzjoni tal-prodott illi r-riskji jistgħu jitnaqqsu għal livell aċċettabbli b’mezzi oħrajn;

                                    (2)

                                    Il-prodotti ma għandhomx jintużaw għat-trattament fuq injam li jista’ jiġi f’kuntatt dirett mat-tfal, sakemm ma jkunx jista’ jintwera fl-applikazzjoni għall-awtorizzazzjoni tal-prodott li r-riskji jistgħu jitnaqqsu għal livell aċċettabbli;

                                    (3)

                                    It-tikketti u, fejn ipprovduti, il-fuljetti tad-dejta dwar is-sikurezza tal-prodotti awtorizzati għandhom jindikaw li l-applikazzjoni industrijali jew professjonali għandha titwettaq f’żona iżolata jew fuq bażi iebsa impermeabbli b’ħitan ta’ protezzjoni, u li hekk kif l-injam jiġi ttrattat dan għandu jinħażen fuq bażi iebsa impermeabbli, biex jiġu evitati rilaxxi diretti fil-ħamrija jew l-ilma, u li kwalunkwe rilaxx mill-applikazzjoni tal-prodott għandu jinġabar għall-użu mill-ġdid jew għar-rimi;

                                    (4)

                                    Il-prodotti ma għandhomx jiġu awtorizzati għat-trattament tal-injam li se jiġi f’kuntatt mal-ilma ħelu jew li se jintużagħall-bini fuq barra ħdejn jew fuq l-ilma, espost kontinwament għat-temp jew soġġettat għat-tixrib frekwenti, sakemm ma tiġix ippreżentata dejta li turi li l-prodotti se jissodisfa r-rekwiżiti tal-Artikolu 5 u tal-Anness VI, fejn meħtieġ bl-applikazzjoni ta’ miżuri xierqa ta’ mitigazzjoni tar-riskji.”

            (*)  Il-purezza indikata f’din il-kolonna kienet il-grad minimu ta’ purezza tas-sustanza attiva użata għall-evalwazzjoni li saret skont l-Artikolu 11. Is-sustanza attiva fil-prodott imqiegħed fis-suq tista’ tkun ta’ purezza ugwali jew differenti, jekk tkun ġiet ippruvata teknikament ekwivalenti għas-sustanza evalwata.

            (**)  Għall-prodotti li fihom aktar minn sustanza attiva waħda koperti bl-Artikolu 16(2), l-iskadenza għall-konformità mal-Artikolu 16(3) hija dik tal-aħħar sustanza attiva mis-sustanzi attivi tal-prodott li tkun ġiet inkluża f’dan l-Anness. Għall-prodotti li l-ewwel awtorizzazzjoni għalihom tkun ingħatat wara 120 jum qabel l-iskadenza għall-konformità mal-Artikolu 16(3) u tkun ġiet sottomessa applikazzjoni kompluta għal rikonoxximent reċiproku skont l-Artikolu 4(1) fi żmien 60 jum minn meta tkun ingħatat l-ewwel awtorizzazzjoni, l-iskadenza għall-konformità mal-Artikolu 16(3) fir-rigward ta’ dik l-applikazzjoni tiġi estiża għal 120 jum wara d-data minn meta tkun waslet l-applikazzjoni kompluta għal rikonoxximent reċiproku. Għall-prodotti li għalihom Stat Membru jkun ippropona li jidderoga mir-rikonoxximent reċiproku skont l-Artikolu 4(4), l-iskadenza għall-konformità mal-Artikolu 16(3) tiġi estiża għal 30 jum wara d-data tad-Deċiżjoni tal-Kummissjoni adottata skont it-tieni subparagrafu tal-Artikolu 4(4).

            (***)  Għall-implimentazzjoni tal-prinċipji komuni tal-Anness VI, il-kontenut u l-konklużjonijiet tar-rapporti ta’ valutazzjoni huma disponibbli fuq il-websajt tal-Kummissjoni: http://ec.europa.eu/comm/environment/biocides/index.htm